cyanic-selkie/wikianc huggingface dataset:
དགའ་ལྡན་ལྷ་བརྒྱ་མ་འདོད་གསོལ་སྨོན་ལམ་དང་བཅས་པ་བཞུགས་སོ།།
དེ་ལྟར་མཁའ་དབྱིངས་ཆུ་འཛིན་དཀར་པོའི་དབུས། །རྗེ་བཙུན་བླ་མ་ཡབ་སྲས་ལེགས་བསྒོམས་ནས། །ཤུགས་དྲག་གདུང་བའི་ཡིད་ཀྱིས་བཏབ་མཐུས། །རྨོངས་པའི་མུན་པ་དྲུངས་ནས་འབྱིན་པར་ཤོག། །གསུང་རབ་ཀུན་ལ་གཏུགས་པ་མེད་འཇུག་ཅིང་། །དཀའ་བའིགནད་ཀུན་འབྱེད་ལ་ཟླ་དང་བྲལ། །མ་རྟོགས་ལོག་རྟོག་ཐེ་ཚོམ་མྱུར་གཅོད་པའི། །ཟབ་གསལ་མྱུར་བའི་ཤེས་རབ་བདག་ལ་སྩོལ། །གང་ཞིག་བརྟག་ཅིང་དཔྱད་པའི་ཆོས་རྣམས་ཀུན།།མི་བརྗེད་བསྐལ་པའི་བར་དུ་འཛིན་ནུས་པའི། །ཚིག་དང་དོན་གྱི་གཟུངས་མཆོག་བླ་མེད་པ། །བདག་གི་ཡིད་ལ་དེ་རིང་འགྲུབ་པར་མཛོད། །རྒྱལ་བའི་ཡུམ་ཆེན་མངོན་རྟོགས་རྒྱན་ལ་སོགས།།ཤེས་རབ་ཕ་རོལ་ཕྱིན་གཞུང་རྒྱ་མཚོ་ཡི།།དགོངས་དོན་ཇི་བཞིན་སྨྲ་ལ་འཕགས་སེང་ལྟར།།༑༑ཟླ་བྲལ་མཁས་པའི་གོ་འཕང་ཐོབ་པར་ཤོག།།ཤིང་རྟ་ཆེན་པོ་ཀླུ་སྒྲུབ་ཡབ་སྲས་ཀྱི།།དྲི་མེད་གསུང་རབ་རྩ་འཇུག་བཞི་གསུམ་སོགས།།དབུ་མའི་གཞུང་ལ་ཡིད་སྤྱོད་ཙམ་མིན་པར།།ཚད་མའི་སྟོབས་ཀྱིས་ངེས་པ་རྙེད་པར་ཤོག།།གཞི་རྔའི་རང་སྤྱིའི་མཚན་ཉིད་ཀུན་སྟོན་པའི།།ཐོགས་མེད་སྐུ་མཆེད་ཞབས་ཀྱི་གཞུང་ལུགས་ལ།།ངེས་པ་གཏིང་ནས་རཐཉེད་པའི་ལུང་རིགས་ཀྱིས།།ཆོས་མངོན་རྒྱ་མཚོའི་ཕ་རོལ་སོན་པར་ཤོག།།བསྟན་པ་ཁོ་ན་ཐར་འདོད་འཇུག་ངོགས་སུ།།སྒྲུབ་བྱེད་ཚད་མ་སྡེ་བདུན་མདོ་དང་བཅས།།ཇི་བཞིན་ཁོང་དུ་ཆུད་ནས་རྒོལ་བ་ཀུན།།གཞོམ་ལ་སྨྲི་བའི་ཁྱུ་མཆོག་ཐོབ་པར་ཤོག།།ཐར་པའི་གྲོང་དི་བགྲོད་པའི་འཇུག་ངོགས་མཆོག།།བསྟན་པའི་རྩ་བ་འདུལ་བ་འབུམ་སྡེའི་གཞུང་།།ཐུབ་གསུང་དགོངས་འགྲེལ་བཅས་ཀུན་རྟོགས་གྱུར་ནས།།བག་ཡོད་སྤྱོད་པས་རྟག་ཏུ་འཚོལ་བར་ཤོག།།ལོག་སྨྲ་ཚར་གཅོད་སྒྲ་དང་ཚད་མ་དང་།།སྐལ་ལྡན་རྗེས་འཛིན་བཟོ་གསོ་སྙན་ངག་སོགས།།མ་ལུས་མཁས་པའི་དགའ་སྟོན་རིག་གནས་ཀུན།།ཇི་བཞིན་སྨྲ་ལ་འཇམ་དབྱངས་ལྟ་བུར་ཤོག།།མདོར་ན་ཐུབ་པའི་གསུང་རབས་ཐམས་བཅད་དང་།།ཤིང་རྟ་ཆེན་པོ་རྒྱན་དྲུག་མཆོག་གཉིས་ཀྱི།།རབ་འབྱམས་གཞུང་ལ་བློ་གྲོས་བྱང་གྱུར་ནས།།བཤད་སྒྲུབ་བསྟན་པའི་རྒྱལ་མཚན་འཛིན་པར་ཤོག།།བདག་གིས་བྱང་ཆུབ་སྒྲུབ་ལ་བར་གཅོད་པའི།།འགལ་རྐྱེན་ནད་རིམས་གདོན་བགེགས་ཐམས་ཅད་དང་།།ཁྱད་པར་སྙིང་ཁམས་དཀྲུགས་པའི་ནད་རིགས་སོགས།།ཁྱོད་ཞབས་དྲན་པས་མྱུར་དུ་ཞི་བར་མཛོད།།ཚེ་ཡི་འདུ་བྱེད་གཏོང་ཚེ་གནད་གཅོད་དང་།།བར་དོ་གཤིན་རྗེའི་འཇིགས་སྐྲག་ཀུན་ཞི་ནས།།དགའ་ལྡན་མཁའ་སྤྱོད་ཆོས་ཀྱི་ཕོ་བྲང་དུ།།སྐྱེས་ནསའཇམ་མགོན་ཡབ་སྲས་ཞལ་མཐོང་ཤོག།།མགོན་ཁྱོད་རྨད་བྱུང་བཀོད་པར་སངས་རྒྱས་ཚེ།།འཁོར་གྱི་ཐོག་མར་གྱུར་ཏེ་རྒྱལ་སྲས་ཀྱི།།ཐབས་མཁས་སྤྱོད་པ་མ་ལུས་མཐར་ཕྱིན་ནས།།རྒྱལ་བ་སེང་གེའི་ང་རོ་ལྟར་གྱུར་ཅིག།།།།
བྱིས་པའི་བཤལ་ནད་
བྱིས་པའི་ཁོག་པ་བཤལ་བ་དེ་རྒྱུ་རྐྱེན་སྣ་ཚོགས་ཀྱིས་བསླངས་ཤིང་ཁོག་པ་བཤལ་བ་གཙོ་བོ་ཡིན་པའི་ཕོ་རྒྱུའི་བྱེད་ནུས་འཁྲུགས་པའི་རྟགས་འདུས་ནད་ཅིག་ཡིན་ལ། ནད་དེ་བྱིས་པའི་རྒྱུན་མཐོང་གི་ནད་རིགས་ཅིག་ཀྱང་ཡིན། དེ་འབྱུང་བའི་ཚོ་ཚོད་ནི་མང་ཤོས་ལོ་གཉིས་མན་ཡིན་ལ་བྱིས་པའི་བདེ་ཐང་ལ་གནོད་པ་ཆེན་པོ་ཡོད་པས་ངེས་པར་དུ་མཉམ་འཇོག་བྱེད་དགོས།
དགའ་ལྡན་ལྷ་བརྒྱ་མ་འདོད་གསོལ་སྨོན་ལམ་དང་བཅས་པ་བཞུགས་སོ།།
༄༅། །སེམས་ཅན་དོན་དུ་བདག་གིས་སྔོན། །དཀའ་བ་གང་ཞིག་བྱས་གྱུར་དང་། །བདག་གི་བདེ་བབཏང་བ་ཡིས། །བསྟན་པ་ཡུན་རིང་འབར་གྱུར་ཅིག །ངས་སྔོན་ནད་པའི་དོན་གྱི་ཕྱིར། །རང་གི་འཚོ་བ་ལོངས་བཏང་བས། །སེམས་ཅན་ཕོངས་པ་བསྐྱབས་པའི་ཕྱིར། །ཡུན་རིང་བསྟན་པ་འབར་གྱུར་ཅིག །བུ་དང་བུ་མོ་ཆུང་མ་དང་། །ནོར་དང་གླང་ཆེན་ཤིང་རྟ་དང་། །རིན་ཆེན་བྱང་ཆུབ་ཕྱིར་བཏང་བས། །བསྟན་པ་ཡུན་རིང་འབར་གྱུར་ཅིག །བདག་གིས་སངས་རྒྱས་རང་རྒྱལ་དང་། །ཉན་ཐོས་ཕ་དང་མ་དང་ནི། །དྲང་སོང་དག་ལ་ཆོས་བྱས་པས། །ཡུན་རིང་བསྟན་པ་འབར་གྱུར་ཅིག །བསྐལ་པ་བྱེ་བ་དུ་མར་བདག །སྡུག་བསྔལ་སྣ་ཚོགས་མྱོང་གྱུར་ཅིང་། །བྱང་ཆུབ་དོན་དུ་ཐོས་བཙལ་བས། །བསྟན་པ་ཡུན་རིང་འབར་གྱུར་ཅིག །བདག་གི་བརྟུལ་ཞུགས་ཚུལ་ཁྲིམས་དང་། །དཀའ་ཐུབ་ཡུན་རིང་བྱས་གྱུར་ཅིང་། །ཕྱོགས་བཅུའི་སངས་རྒྱས་ངས་མཆོད་པས། །ཡུན་རིང་བསྟན་པ་འབར་གྱུར་ཅིག །བཟོད་བརྟུལ་རྟག་ཏུ་གནས་བྱས་ཤིང་། །སེམས་ཅན་ཉོན་མོངས་སྙིགས་མ་ཡི། །སེམས་ཅན་ངན་བྱས་བཟོད་བྱས་པས༑༑བསྟན་པ་ཡུན་རིང་འབར་གྱུར་ཅིག །བདག་སྔོན་བརྩོན་འགྲུས་དང་ལྡན་པས། །རྟག་ཏུ་བརྟན་ཅིང་ཕ་རོལ་གནོན། །སེམས་ཅན་ཐམས་ཅད་སྒྲོལ་དོན་དུ། །བདག་བསྟན་ཡུན་རིང་འབར་གྱུར་ཅིག །བསམ་བརྟན་རྣམ་ཐར་གཟུགས་མེད་དང་། །ཏིང་འཛིན་གངྒྰའི་བྱེ་སྙེད་པ། །བསྒོམས་པས་དེ་མཐར་བདག་གི་ནི། །བསྟན་པ་ཡུན་རིང་འབར་གྱུར་ཅིག །ཡེ་ཤེས་དོན་དུ་བདག་གིས་སྔོན། །དཀའ་ཐུབ་ནགས་དག་བསྟེན་བྱས་ཤིང་། །བསྟན་བཅོས་དུ་མ་ཉེར་བསྟེན་པས། །བསྟན་པ་ཡུན་རིང་འབར་གྱུར་ཅིག །བརྩེ་བའི་རྒྱུ་ཡིས་ཤ་ཁྲག་དང་། །འཚོ་བ་ཡོངས་སུ་བཏང་གྱུར་ཅིང་། །ཡན་ལག་ཉིང་ལག་བཏང་བ་ཡིས། །ཆོས་ཚུལ་རྣམ་པར་འཕེལ་གྱུར་ཅིག །བདག་སྔོན་བསྡིགས་པའི་སེམས་ཅན་རྣམས། །བྱམས་པས་གསལ་བར་སྨིན་བྱས་ཤིང་། །ཐེག་པ་གསུམ་ལ་རབ་བཀོད་པས། །ཆོས་ཀྱི་སྦྱིན་མཆོག་རྒྱས་གྱུར་ཅིག །བདག་སྔོན་ཐབས་ཤེས་གྱུར་པ་ན། །སེམས་ཅན་ལྟ་ངན་ལས་གྲོལ་བྱས། །ཡང་དག་ལྟ་ལ་བཀོད་གྱུར་པས། །ཆོས་ནི་རྣམ་པར་འཕེལ་གྱུར་ཅིག །བདག་གིས་སེམས་ཅན་བསྡུ་དངོས་བཞིས། །ཉོན་མོངས་མེ་ལས་ཐར་བྱས་ཤིང་། །བདག་གིས་འཕེལ་སྡིག་ཕམ་བྱས་པས༑༑བདག་འཁོར་ཡུན་རིང་གནས་གྱུར་ཅིག །བདག་གིས་མུ་སྟེགས་ཅན་གཞན་དག །ལྟ་བའི་ཆུ་ལས་བསྒྲལ་བྱས་ཤིང་། །ཡང་དག་ལྟ་ལ་བཀོད་གྱུར་པས། །ཆོས་ཚུལ་རྣམ་པར་འཕེལ་གྱུར་ཅིག །ཡུན་རིང་བསྟན་པ་འབར་གྱུར་ཅིག །།།།
ཚིགས་ཆེན་བརྒྱད
ལག་པའི་དཔུང་མགོ་གཡས་གཡོན་གཉིས་དང་། གྲུ་མོ་གཡས་གཡོན་གཉིས། དཔྱི་གཡས་གཡོན་གཉིས་དང་། པུས་མོ་གཡས་གཡོན་གཉིས་བཅས་བརྒྱད།
བྱིས་པར་འཚོ་བཅུད་ཀྱིས་མི་འདང་བ་
བྱིས་པར་འཚོ་བཅུད་ཀྱིས་མི་འདང་བ་དེ་ནི་དལ་བའི་རང་བཞིན་གྱི་འཚོ་བཅུད་དཀོན་པའི་ནད་ཅིག་ཡིན། མང་ཆེ་བ་ལོ་གསུམ་མན་གྱི་བྱིས་པར་འབྱུང་བ་དང་དེའི་ནད་རྟགས་གཙོ་བོ་ནི་རིམ་གྱིས་ཤ་སྐམ་རིད་དུ་འགྱུར་བ་དང་པགས་འོག་གི་ཤ་ཚིལ་ཇེ་ཉུང་དུ་སོང་ནས་ཆུ་སྐྲངས་འབྱུང་བ་རེད། བསྡོངས་ཟླའི་རྟགས་སུ་རྒྱུན་དུ་དབང་བོ་སོ་སོའི་བྱེད་ལས་འཁྲུགས་པ་དང་། དེ་མིན་ཟས་ལ་ཁ་འདུན་ཆེ་བས་གཞན་པའི་ནད་རིགས་ཀྱང་སློང་སྲིད།
རྒྱུ་གཟེར་
དེ་ནི་རྒྱུན་མཐོང་གི་རྒྱུ་མའི་འགོ་ནད་ཅིག་ཡིན། ནད་དེ་གློ་བུར་དུ་འབྱུང་ཞིང་འཕེལ་ཚད་མགྱོགས་ལ། ནད་བབ་ལྩི་ཞིང་ཤི་ཚད་མཐོ་བས། སྔ་མོ་ནས་ནད་བརྟག་ངོས་འཛིན་དང་མྱུར་སྐྱོབ་སྨན་བཅོས་བྱས་ན། ཉེན་ཁ་ལས་གཡོལ་ཐུབ། ནད་དེ་ལོ་གཉིས་ནས་བདུན་བར་གྱི་བྱིས་པར་འབྱུང་ཚད་ཆེས་མཐོ།
ཚུགས་ཐུང
བོད་ཡིག་དབུ་མེད་ཀྱི་ཡིག་གཟུགས་རིགས་ཤིག་ཡིན།
ཀྲོའུ་ཡིའུ་ཀོང་།
དཔལ་འབྱོར་རིག་པ་མཁས་ཅན།
ཆུང་དུས་ཧྲང་ཧའེ་ཧྲེང་གཡོད་ཧན་སློབ་ཆེན་གྱི་དཔལ་འབྱོར་ཆེད་ལས་སུ་རྒྱུགས་འཕྲོད་པ་མ་ཟད། ཐོ་ཁེའོ་སློབ་ཆེན་དང་ཅིང་ཏུའུ་སློབ་ཆེན་དུ་སློབ་གཉེར་བྱས། ཕྱིས་སུ་ཤིན་ཧྭ་དངུལ་ཁང་དུ་ལས་བསྐོས་བརྒྱབ་ནས་ཨ་རི་དང་ཡོ་རོབ་ཏུ་མངགས། ༡༩༤༩ལོར་ཧྲང་ཧའེ་ལ་བཅིངས་འགྲོལ་བཏང་རྗེས་རྒྱལ་ནང་དུ་ལོག་ནས་ཧྥུའུ་ཏན་སློབ་ཆེན་དང་ཧྲང་ཧའེ་ནོར་དཔལ་སློབ་གླིང་གི་དཔལ་འབྱོར་རིག་པའི་དགེ་རྒན་བྱས།
ཚུང་དབང
(賨王)ཐང་རྒྱལ་རབས་ཀྱི་གོང་མ་ཐང་ཀའོ་ཙོང་གིས་རྒྱལ་པོ་སྲོང་བཙན་སྒམ་པོར་གོ་སའི་མིང་ཐེངས་གཉིས་ཕུལ་བའི་རྗེས་མ་ལ་ཙུང་ཝང་ཞེས་པའི་ཆོ་ལོ་འདི་ཕུལ་བ་དང་ཕོ་ཉ་ལྷ་སར་འབྱོར་སྐབས་སྲོང་བཙན་སྒམ་པོ་འདས་ཞེས《ཐང་དེབ》(唐书)ལས་གསལ།
ཚུ་རོལ་མཐོང་བའི་དངོས་པོ
ཀ་བ། བུམ་པ། ནམ་མཁའ་ལྟ་བུ་ཀུན་རྫོབ་པའི་ཆོས་ཞིག་ལ་འཇོག་པ་ཡིན། ཚུ་རོལའཇོག་པའི་རྒྱུ་མཚན་ནི་སེམས་ཅན་རྒྱུད་ཀྱི་སེམས་ནི་འཕགས་པའི་མཉམ་བཞག་ཡེ་ཤེས་ཀྱིས་དངོས་ཡུལ་ལས་ཚུ་རོལ་དུ་གྱུར་པའི་གནད་ཀྱི་ཡིན།
མེག་སི་ཀོ་གྲོང་།
མེག་སི་ཀོ་གྲོང་(Mexico City)ནི་མེག་སི་ཀོ་ཡི་རྒྱལ་ས་རེད།
དཔལ་འབྱོར།
ahskjskdjaaopodu3 ahfjka juieh alkslweo ར་རིས་ = = ར་རིས་བར་འཁྱ paco es el mejor
ཚུར་མཐོང
སོ་སོ་སྐྱེ་བོའི་མིང་གི་རྣམ་གྲངས་ཤིག་སྟེ་ཚེ་འདི་ཙམ་གྱི་བདེ་བ་མཐོང་ནས་དོན་དུ་གཉེར་བ་ལས། འཇིག་རྟེན་ཕ་རོལ་དུ་རྟོག་དཔྱོད་གང་ཡང་མི་འཇོག་པ།
གསུང་རབ་ཀྱི་མིང་ཐོ།
J
In Hebrew there is no J, so all these name have been Anglicized
ཚུལ་ཁྲིམས་ཀྱི་ཕན་ཡོན་བཞི
མདོ་ལས། ཚུལ་ཁྲིམས་འདི་ནི་བདེ་བའི་མཆོག ཐར་པའི་ལམ། ཡོན་ཏན་གྱི་གཞི། སངས་རྒྱས་ཀྱི་རྒྱུ་ཞེས་པ་ལྟར་རོ། །
མ་ར་དགོན
མཚན་རྒྱས་པར་མ་ར་བྱ་ཡུལ་ཐུབ་བསྟན་རྣམ་རྒྱལ་གླིང་ཞེས་ཞུ། ཆོས་ལུང་མདོ་ནས་སྤྱིར་བཏང་འཁོར་ལམ་བརྒྱུད་སྤྱི་ལེ་༢ཙམ་སོང་ན་དགོན་དེར་སླེབས་ཀྱི་རེད། དགོན་དེ་ནི་དགེ་བཤེས་བྱ་ཡུལ་པས་ཕྱག་བཏབ་གནང་མཛད་སྟབས་རྗེས་སུ་བྱ་ཡུལ་པའི་རྣམ་སྤྲུལ་གླིང་རིན་པོ་ཆེའི་མ་དགོན་དུ་གྱུར། དགོན་དེ་ནི་སྔོན་ཉམས་གསོ་གནང་གཏན་འཁེལ་ཡང་མ་འགྲུབ་པ་ནི་འདུ་ཁང་ནང་ཀླུ་མེ་ལོང་གདོང་ཅན་གྱི་ཀླུ་ཁང་ཞིག་ཡོད་པས་ཡིན། ཀླུ་གཞན་རྣམས་དམ་འདོག་གནང་ཡང་ཀླུ་མེ་ལོང་གདོང་ཅན་གྱིས་ང་མི་ཕུད་པར་ཞུས་ཏེ་དགེ་བསྙེན་གྱི་སྡོམ་པ་ཞུས་ཏེ་བསྟན་པར་སྲུང་རྒྱུར་མཁས་བླངས། ད་ལྟའང་འདུ་ཁང་ནང་ཀླུ་མེ་ལོང་གདོང་ཅན་གྱི་ཀླུ་ཁང་ཡང་ཡོད། སྔོན་དགེ་ལྡན་གླིང་། ཐུབ་བསྟན་གླིང་། རྣམ་རྒྱལ་གླིང་སོགས་གླིང་གསུམ་ཡོད་པ་ལ་དགེ་འདུན་བཞི་སྟོང་བར་འཕེལ་ཞེས་གསུངས། ད་ལྟ་སྔོན་གྱི་འདུ་ཁང་ཉམས་གསོ་གནང་བའི་ནང་སྔོན་གྱི་སྐུ་བརྙན་དེ་དག་གི་སྐུ་ཚབ་གསར་བཞེངས་གནང་བ་མཇལ་རྒྱུ་ཡོད།
ཆོས་ལུང་དགོན
ཉི་མ་ལྕང་རྭ་ནས་ཤར་ངོས་སུ་སྤྱིར་བཏང་འཁོར་ལམ་བརྒྱུད་སྤྱི་ལེ་༦ཙམ་སོང་ན་ཆོས་ལུང་མདོ་བརྒྱུད་བྱང་ངོས་ཀྱི་རི་ཁུག་ཏུ་བཙུན་དགོན་དེ་མཇལ་རྒྱུ་ཡོད། དགོན་དེ་ནི་སྤྱི་ལོ་༡༢༡༥ལོར་འབྲི་གུང་སྐྱོབ་པ་འཇིག་རྟེན་མགོན་གྱི་ཐུགས་སྲས་ཆོས་སྐུ་རིན་པོ་ཆེ་ཞུ་བས་ཕྱག་བཏབ་གནང་མཛད། དེའང་སྐྱོབ་པ་རིན་པོ་ཆེས་སློབ་མ་རྣམས་ལ་འདྲ་སྐུ་རེ་གནང་སྟེ་ཁྱེད་ཚོ་མི་རེས་དགོན་རེ་འདེབས་དགོས་གསུངས་པ་ཇི་བཞིན་ཆོས་སྐུ་རིན་པོ་ཆེས་དགོན་དེ་ཉིད་བཏབ་གནང་མཛད། དེ་རྗེས་འབྲི་གུང་གཡུ་སྒྲ་སྤྲུལ་སྐུ་རིམ་བྱོན་གྱིས་ཡང་རི་སྒར་བླ་བྲང་དང་བཅས་སྐྱོང་གནང་མཛད་པས་ཡང་རི་སྒར་གྱི་དགོན་ལག་ཏུ་འགྱུར། སྔོན་འདུ་ཁང་ཀ་བ་བརྒྱད་ཀྱི་ནང་རྟེན་གཙོ་སྐྱོབ་པ་རིན་པོ་ཆེའི་འདྲ་སྐུ་མདའ་ཚད་མ་དང་། ཕག་གྲུའི་འདྲ་སྐུ་གསུང་བྱོན་མ་སོགས་རྟེན་དང་བརྟེན་པར་བཅས་པ་བཞུགས་སུ་གསོལ། བཙུན་མ་བརྒྱ་སྐོར་གྱིས་འབྲི་གུང་བཀའ་བརྒྱུད་ཕྱག་བཞེད་མཛད་པ་ཡིན། ད་ལྟ་གསར་བཞེངས་འདུ་ཁང་ནང་ཚེ་དཔག་མེད་དང་། མཁན་སློབ་ཆོས་གསུམ་ཀུན་མཁྱེན་འཇིགས་མེད་གླིང་པ། ཀློང་ཆེན་རབ་འབྱམས་པ་སོགས་ཀྱི་འདྲ་སྐུ་གསར་བཞེངས་གནང་བ་མཇལ་རྒྱུ་ཡོད།
མྱུར་བའི་རང་བཞིན་གྱི་དུག་ཕོག་པ་
མྱུར་བའི་རང་བཞིན་གྱི་དུག་ཕོིག་པ་དེ་བྱིས་ནད་ཚན་ཁག་གི་རྒྱུན་མཐོང་གི་མྱུར་བའི་རང་བཞིན་གྱི་ནད་རིགས་ཤིག་རེད། དུག་རྫས་ལུས་སྟེང་དུ་ཁྱབ་ཏུ་འཇུག་པའི་བགོ་ལམ་གཙོ་བོ་ནི་འཇུ་བྱེད་མ་ལག་ཡིན་ལ། དུག་རྫས་འགའ་ཞིག་ཤ་པགས་ལ་བརྟེན་ནས་བསྡུ་ལེན་བྱེད་པ་དང་དུག་རྫས་ཉུང་ཤས་ཤིག་ད་དུང་དབུགས་ལམ་བརྒྱུད་ནས་རྔུབ་པའང་ཡོད།
དི་ནོ་བུ་ཟ་ཏི།
དི་ནོ་བུ་ཟ་ཏི་(ཨི་ཏ་ལིའི་སྐད།Dino Buzzati)ནི་ཨི་ཏ་ལིའི་རྩོམ་པ་པོ་ཞིག་རེད།
འགྲམ་རྨེན་གཉན་ཚད་
འགྲམ་རྨེན་གཉན་ཚད་ཀྱི་ནད་རྟགས་ནི་འགྲམ་རྨེན་སྐྲངས་ནས་ན་ཟུག་འབྱུང་བ་རེད། ནད་དེ་བྱིས་པར་འབྱུང་ཚད་མཐོ་བ་དང་དེའི་འགོ་ལམ་གཙོ་བོ་ནི་ནད་དེ་བྱུང་ཡོད་མཁན་སྣ་སྦྲིད་རྒྱག་པ་དང་ལུ་བ། ད་དུང་ནད་པའི་ཟས་འཕྲོ་འཐུང་འཕྲོ་དང་ཟས་སྣོད་སོགས་དང་ཡང་ན་ཁ་སོགས་ལས་ཕན་ཚུན་ལ་བགོ་བཞིན་ཡོད་པ་རེད།
ཚུལ་ཁྲིམས་འཆལ་བའི་ཉེས་དམིགས་བཅུ
སྟོན་པ་སངས་རྒྱས་ཀྱིས་སྨད་པ། ལྷ་རྣམས་ཀྱིས་སྨད་པ། གྲོགས་ཚངས་པ་མཚུངས་པར་སྤྱོད་པ་རྣམས་ཀྱིས་སྨད་པ། ཚུལ་བཞིན་ཡིད་ལ་བྱེད་པའི་ཚེ་བདག་ཉིད་ཀྱིས་སྨད་པ། ཆོས་ཉིད་ཀྱིས་སྨད་པར་འོས་པ། ཕྱོགས་དང་ཕྱོགས་མཚམས་སུ་མི་སྙན་པ་འཕེལ་བ། ཆོས་མ་ཐོས་པ་ཐོས་པར་མི་འགྱུར་བ། སྔར་ཐོས་པ་བརྗེད་པར་འགྱུར་བ། ས་ལམ་གྱི་རྟོགས་པ་སྐྱེ་བར་མི་འགྱུར་བ། འགྱོད་བཞིན་དུ་འཆི་ཞིང་ཤི་ནས་ངན་འགྲོར་འགྲོ་བ་རྣམས་སོ། །
སན་སལ་ཝ་ཌོར།
སན་སལ་ཝ་ཌོར་(San Salvador)ནི་ཨིལ་སལ་ཝ་ཌོར་ཡི་རྒྱལ་ས་རེད།
དགའ་ལྡན་ཁྲི་ཐོག་ང་བཞི་བ་ཁྲི་ཆེན་ངག་དབང་མཆོག་ལྡན།
དགའ་ལྡན་ཁྲི་ཐོག་ང་བཞི་བ་ཁྲི་ཆེན་ངག་དབང་མཆོག་ལྡན་ནི། གཅན་ཚ་དཀར་མོ་ཕུག་ཏུ་རབ་བྱུང་བཅུ་གཅིག་པའི་མེ་སྦྲུལ་༡༦༧༧ལ་འཁྲུངས། དགུང་ལོ་བཅུ་གཅིག་ཐོག་བྱ་ཁྱུང་དུ་ཕེབས་ནས་རྗེ་ཉིད་ཀྱི་ཁུ་བོ་ཁྲི་རིན་པོ་ཆེ་ངག་དབང་ཚུལ་ཁྲིམས་ལས་རབ་བྱུང་དང་དགེ་ཚུལ་བསྒྲུབས། འདོན་ཆོས་སྤྱོད་བྱང་བར་སྦྱངས། དགུང་ལོ་བཅོ་ལྔའི་སྟེང་དབུས་གཙང་དུ་ཕེབས་ནས་སེ་ར་བསམ་བློར་ཞུགས། བཀའ་པོད་ལ་དཔྱིས་ཕྱིན་པའི་གསན་སྦྱོང་མཛད།
དགུང་ལོ་ཉི་ཤུའི་སྟེང་གསང་ཕུར་ཕར་ཕྱིན་གྱི་མཚན་བཏགས་དང༌། ཉེར་ལྔའི་སྟེང་ལྷ་ལྡན་སྨོན་ལམ་ཆེན་མོར་གྲྭ་སྐོར་མཛད། པཎ་ཆེན་བློ་བཟང་ཡེ་ཤེས་ལས་བསྙེན་རྫོགས་བཞེས་འཕྲལ་སྨད་རྒྱུད་གྲྭ་ཚང་དུ་ཞུགས། རྒྱུད་སྨད་ཆོས་རྗེ་དགེ་འདུན་ཕུན་ཚོགས་བསམ་སྦྱོར་གཉིས་ཀྱིས་ཚུལ་བཞིན་དུ་བསྟེན་ཏེ་རྒྱུད་ཀྱི་རྒྱལ་པོ་དཔལ་གསང་བ་འདུས་པ་འགྲེལ་པ་འགྲེལ་བཤད་མན་ངག་ལག་ཁྲིད་དང་བཅས་པ་དང༌། མ་རྒྱུད་ཐམས་ཅད་ཀྱི་གཙོ་བོ་དཔལ་འཁོར་ལོ་སྡོམ་པ་རྒྱུད་འགྲེལ་མན་ངག་ལག་ཁྲིད་དང་བཅས་པ་དང༌། དཔལ་རྡོ་རྗེ་འཇིགས་བྱེད་ཆེན་པའི་རྒྱུད་མན་ངག་ལག་ཁྲིད་དང་བཅས་པ་ལ་སྦྱངས་ཏེ་མཁས་པའི་ཕུལ་དུ་ཕྱིན་པར་མཛད་ནས་དགུང་ལོ་ཉེར་བདུན་པའི་ལོ་དབྱར་གནས་ཐོག་རྒྱུད་ཆེན་དགེ་འདུན་ཕུན་ཚོགས་ལ་གསོལ་བ་བཏབ་སྟེ། ཕྱི་མིག་ལུང་གི་ཁྲིད་ཁང་དུ་ཞུགས་ནས་མཁས་གྲུབ་རིན་པོ་ཆེའི་དཀར་ཆག་ཐོའི་ཡིག་ཆུང་ལས་ཇི་ལྟར་འབྱུང་བ་ལྟར་འདུས་པའི་རིམ་གཉིས་ཀྱི་ཁྲིད་ལག་ལེན་ཆེ་ཕྲ་མཐའ་དག་ཉམས་པ་མེད་པར་ཁྲིད་པར་མཛད།
རྒྱུད་ཆེན་དགེ་འདུན་ཕུན་ཚོགས་འདི་ལ་དཔལ་དབེན་ས་སྙན་རྒྱུད་ཀྱི་མན་ངག་དང༌། སྲད་རྒྱུད་ཀྱི་མན་ངག་དང༌། རྒྱུད་སྨད་རང་གི་རྡོ་ལག་བརྒྱུད་ཀྱི་མན་ངག་གསུམ་ག་མངའ་ཞིང༌། དེ་ཡང་བཀླགས་ལུང་ཙམ་མིན་པར་དམར་ཁྲིད་ལག་རྗེས་དང་བཅས་པ་ཞིབ་ཏུ་ཁྲིད་པར་མཛད་པས་ལམ་རིམ་གཉིས་ལ་མི་འཇིགས་པའི་གདེང་ཐོབ། དེ་ནས་འཇམ་དབྱངས་བཞད་པ་རྡོ་རྗེ་ལ་ཡང་ལམ་རིམ་གྱི་ཁྲིད་དང་བསྐྱེད་རྫོགས་ཀྱི་ཁྲིད་དང་དབང་རྗེས་གནང་མང་དུ་གསན། གཞན་ཡང་དགེ་བའི་གཉེན་དུ་མ་ལ་དབང་ལུང་མན་ངག་མཐའ་ས་པ་གསན། དེ་ནས་ཡབ་ཡུམ་གྱིས་ནན་གྱིས་བསྐུལ་ཏེ་མདོ་སྨད་དུ་བྱོན་ནས་ལོ་ངོ་བཞི་ཙམ་བཞུགས།
སླར་དགུང་ལོ་སོ་གསུམ་གྱི་ཐོག་དབུས་སུ་ཕེབས་ནས་ཁྲི་ཆེན་དགེ་འདུན་ཕུན་ཚོགས་ལ་གསང་བདེ་འཇིགས་གསུམ་གའི་བསྐྱེད་རྫོགས་རྣམས་ཀྱི་ཁྲིད་དང་རྗེ་རིན་པོ་ཆེའི་གསུང་འབུམ་གྱི་ལུང་སོགས་ཆོས་བཀའ་མཐའ་ཡས་པ་གསན། དགུང་ལོ་སོ་བཞི་པར་གཞུང་ས་ནས་མཐོ་ལྡིང་མཁན་པོར་བསྐོ་བཞག་གནང་སྟེ་མཐོ་ལྡིང་གསེར་ཁྲིར་ཕེབས་ནས་ལོ་ཆེན་རིན་ཆེན་བཟང་པོའི་གདན་ས་བསྐྱངས་ཏེ་ལོ་ཆེན་གྱིས་བསྟན་པའི་དོན་དུ་སྐུ་གསུང་ཐུགས་རྟེན་རྒྱ་ཆེན་པོ་བཞེངས་པ་རྣམས་དང༌། མདོ་སྔགས་ཀྱི་འཆད་ཉན་བཙུགས་པ་རྣམས་བར་སྐབས་སུ་ཉམས་པ་རྣམས་དམ་པ་འདིས་ལེགས་པར་གསོས་ཏེ་ལོ་ཆེན་རང་ཉིད་སླར་བྱོན་པ་ལྟར་མངའ་རིས་སྐོར་གསུམ་དུ་མདོ་སྔགས་ཀྱི་ཆོས་རྒྱ་ཆེར་བཤད་དེ་བསྟན་པ་ལ་བྱ་བ་རྒྱ་ཆེན་པོ་མཛད། མངའ་རིས་སུ་ལོ་བདུན་གྱི་རིང་བསྟན་པའི་བྱ་བ་མཛད་ནས་མཐོ་ལྡིང་གི་ཁྲི་བཞག་སྟེ་དབུསགཙང་དུ་འབྱོན་པའི་ལམ་ཞོར་གངས་ཏེ་སེ་མཇལ་བར་ཕེབས།
གནས་དེར་བཀའ་བརྒྱུད་པའི་བླ་མ་གོང་མ་མང་པོས་ཕྱག་རྗེས་དང་ཞབས་རྗེས་བཞག་པ་མང་དུ་སྣང་བ་རྣམས་གཟིགས་པ་ན་འཇམ་མགོན་བླ་མའི་བསྟན་པའི་ཆེ་བ་འདོན་ཕྱིར་དམ་པ་འདིས་ཀྱང་རྡོ་ལ་ཞབས་རྗེས་འཇོག་པར་མཛད། དེ་ནས་མང་ཡུལ་སྐྱིད་གྲོང་དུ་ཕེབས་ཏེ་རང་བྱུང་ཝ་ཏི་བཟང་པོ་ལ་མཆོད་འབུལ་སྨོན་ལམ་རྒྱ་ཆེར་མཛད། དེ་ནས་སྐྱིད་གྲོང་གི་ཕུ་བྲག་ཁ་རི་ཁྲོད་དུ་ལི་ཐང་རབ་འབྱམས་པ་བླ་མ་བློ་བཟང་ཆོས་འཁོར་ལ་ཆོས་མང་དུ་གསན། དེ་ནས་དཔལ་ཁུད་དུ་ཕེབས་ནས་པད་མ་ཆོས་སྡིངས་མཇལ། བོ་དོང་འཇིགས་བྲལ་གྱི་གསུང་རྣམས་ལ་ཤིན་ཏུ་དགྱེས་པར་མཛད། དེ་ནས་རིམ་གྱིས་བཀྲ་ཤིས་ལྷུན་པོར་ཕེབས་ཏེ་པཎ་ཆེན་ཐམས་ཅད་མཁྱེན་པ་ཆེན་པོར་རྟ་བཟང་པོ་སུམ་ཅུ་སྐོར་གྱིས་གཙོས་པའི་འབུལ་བ་སྤམ་ཆེ་བ་མཛད།
བྱང་ཆུབ་ལམ་གྱི་སྒྲོན་མ་སོགས་ཆོས་མང་དུ་ཞུ་བར་མཛད། དེ་ནས་དབུས་སུ་ཕེབས་ཏེ་གྲུབ་པའི་དབང་ཕྱུག་འཇམ་དཔལ་རྒྱ་མཚོ་བ་ལ་མི་ཏྲ་བརྒྱ་རྩ་སོགས་དབང་རྗེས་གནང་མང་དུ་གསན། ཁྲི་ཆེན་དགེ་འདུན་ཕུན་ཚོགས་ལ་བདེ་མཆོག་རྩ་རྒྱུད་དང་སྦས་དོན་དུ་གསལ་གཉིས་རྩ་འགྲེལ་སྦྲགས་པའི་ལུང་སོགས་ཟབ་ཆོས་མང་དུ་གསན། དེ་ནས་རྒྱུད་སྨད་ཀྱི་ཁྲི་ལ་ཕེབས་ཏེ་རྗེ་ཐམས་ཅད་མཁྱེན་པས་རྗེ་བཙུན་ཤེས་རབ་སེང་གེ་ལ་ཕ་རྒྱུད་གསང་བ་འདུས་པ་དང༌། མ་རྒྱུད་འཁོར་ལོ་སྡོམ་པ་གཉིས་ཀྱི་རྒྱུད་འགྲེལ་དང༌། བསྐྱེད་རྫོགས་ཀྱི་ཁྲིད་རྣམས་རྒྱུན་མི་ཉམསཔར་བྱ་བའི་ཕྱིར་རྒྱུད་གྲྭ་འཛུགས་དགོས་པར་བཀའ་ཕེབས་པ་ལྟར་རྗེ་ཤེས་རབ་སེང་གེས་རྗེའི་བཀའ་ལྟར་རྒྱུད་ཀྱི་རྒྱལ་པོ་གཉིས་ཀྱི་འཆད་ཉན་གཙོ་བོར་བཏོན། བདེ་གསང་འཇིགས་གསུམ་གྱི་ཆོ་ག་ཕྱག་ལེན་མཐའ་དག་རྒྱུད་དང་རྗེའི་དགོངས་པ་ལྟར་རྣམ་པར་དག་པའི་རྒྱུད་གྲྭ་འཛུགས་པར་མཛད་ཅིང་རིང་ཞིག་འཕེལ་རྒྱས་སུ་གྱུར་ནའང་བདེ་མཆོག་གི་སྐོར་འདི་ལྷག་པར་བཀའ་གཉན་པ་དང༌། དུས་དབང་གིས་བར་སྐབས་ཤིག་ནས་བཟུང་རྒྱུན་ཆད་པ་དམ་པ་འདིས་གསོ་བར་བཞེད་ནས་རྗེ་རིན་པོ་ཆེ་ཉིད་ལ་གསོལ་བ་ཤུགས་དྲག་ལ་རྒྱུན་རིང་བཏབ། རྗེ་རིན་པོ་ཆེའི་བསྟན་པ་གཉེར་དུ་གཏད་པའི་སྲུང་མ་མགོན་ཆོས་གཉིས་ལ་འཕྲིན་ལས་བཅོལ་ཏེ་སྡེ་སྣོད་འཛིན་པ་བློ་གསལ་དོན་གཉེར་ཅན་ཁ་ཤས་དབེན་དགོན་དུ་བཏང་སྟེ་གྲུབ་ཆེན་དབེན་ས་པ་ཡབ་སྲས་ཀྱིས་ཇི་ལྟར་བཙུགས་པའི་བདེ་མཆོག་གི་ཆོ་གའི་ཕྱག་ལེན་རྣམས་ཉམས་པ་མེད་པར་བླངས་ཏེ་ཆོ་ག་རྣམས་ལེགས་པར་བཙུགས།
སྔར་ནས་གསང་བ་འདུས་པའི་འགྲེལ་པ་བཞི་སྦྲགས་ཀྱི་འཆད་ཉན་རྒྱུན་ཉམས་པ་མེད་པར་གནས་པ་གོང་འཕེལ་གྱི་ཐོག་བདེ་མཆོག་རྩ་རྒྱུད་དང༌། སྦས་དོན་ཀུན་གསལ་རྩ་འགྲེལ་སྦྲགས་པའི་འཆད་ཉན་ལེགས་པར་བཙུགས། ཊཱིཀྐའི་འཛིན་ཆོས་དང༌། བདེ་གསང་གཉིས་ཀྱི་བསྐྱེད་རིམ་དང༌། རིམ་ལྔ་གསལ་སྒྲོན་གྱི་གཟབ་བཤད། འཇིགས་བྱེད་ཀྱི་བསྐྱེད་རྫོགས་ཆེན་མོའི་གཟབ་བཤད་དབྱར་གནས་ཐོག་འདུས་པའི་བསྐྱེད་རྫོགས་ཀྱི་མྱོང་ཁྲིད་ལོ་རེ་བཞིན་ཉམས་པར་མེད་པ་བསྐྱངས། དོན་གཉེར་ཅན་འགའ་བྱས་ལ་ཁྲིད་ཆེན་བརྒྱད་ཀྱང་གནང་སྟེ་རྡོ་རྗེ་ཐེག་པའི་བསྟན་པ་ཆེས་ཆེར་སྤེལ་བས་རྒྱལ་བའི་བསྟན་པ་སྤྱི་དང་ཁྱད་པར་རྡོ་རྗེ་ཐེག་པའི་བསྟན་པ་ལ་བཀའ་དྲིན་ཟླ་མེད་དུ་མཛད་དོ། །
གཞན་ཡང་བློ་གསལ་གླིང་ཞལ་སྔ་ནས་བློ་བཟང་སྦྱིན་པ་དང༌། གྲུབ་པའི་དབང་ཕྱུག་དོན་ཡོད་མཁས་གྲུབ་སོགས་ལའང་མདོ་སྔགས་ཀྱི་ཟབ་ཁྲིད་མང་དུ་གསན། དེ་ལྟར་མེ་ཕག་ནས་མེ་སྤྲེལ་བར་༡༧༠༧་༡༧༡༦ལོ་བཅུའི་རིང་ལ་དཔལ་ལྡན་སྨད་རྒྱུད་གྲྭ་ཚང་གི་གདན་ས་མཛད་དེ་ཆོས་ཟང་ཟིང་གཉིས་ཀའི་སྒོ་ནས་དགེ་འདུན་གྱི་སྡེ་ལེགས་པར་བསྐྱངས། ཁྱད་པར་བདེ་མཆོག་གི་ཆོས་སྐོར་ཉམས་པ་གསར་དུ་གསོ་བར་མཛད། ཡུན་རིང་གནས་པའི་ཕྱིར་གཞུང་ས་ཆེན་པོར་རྩོལ་བ་ཆེན་པོས་ཞུས་ཏེ་བདེ་མཆོག་སྒྲུབ་མཆོད་ཀྱི་མཆོད་གཞིས་ཡང་གསར་སྦྱོར་མཛད།
དེ་ནས་རྒྱལ་བ་ཐམས་ཅད་ཅད་མཁྱེན་པ་རྗེ་བཙུན་བློ་བཟང་བསྐལ་བཟང་རྒྱ་མཚོ་སྔགས་ཀྱི་གསན་སྦྱོང་མཛད་རྒྱུའི་ཡོངས་འཛིན་དུ་རྗེ་འདི་པ་སྤྱན་དྲངས་པ་རྒྱུད་སྨད་ཀྱི་གདན་ས་བཞག་སྟེ་རྒྱལ་བ་མཆོག་གི་ཡོངས་འཛིན་དུ་བཞུགས་ཏེ་འགར་ཐར་དུ་ཕེབས། འགར་ཐར་དུ་བཞུགས་པའི་རིང་རྒྱལ་བ་བསྐུལ་བཟང་རྒྱ་མཚོར་རྒྱུད་སྨད་ཀྱི་ཕྱག་བཞེས་བཞིན་རྡོ་རྗེ་སློབ་དཔོན་མཆོད་པའི་ཆོ་ག་སྔོན་དུ་བཏང་སྟེ་ཉིན་རེ་བཞིན་འགྲེལ་པ་བཞི་སྦྲགས་ནས་གཟབ་བཤད་རེ་དང་རྒྱུད་ྜྲིའཀ་གི་འཛིན་ཆོས་ཆག་མེད་ཐོག་བར་བར་དུ་དབང་རྗེས་གནང་གི་རིགས་དང་ལུང་གི་རིགས་འབུལ་བར་མཛད།
དགུན་དུས་ཕལ་ཆེར་བཅད་རྒྱར་བཞུགས་ཤིང་རྒྱུད་པའི་ཕྱག་བཞེས་ལྟར་དཔྱིད་ཆོས་ནས་བཟུང་རྒྱུད་འགྲེལ་གྱི་འཆད་ཉན་གོང་འཕེལ་དུ་མཛད་དེ་བཀླགས་ལུང་ཙམ་གྱིས་ཆོག་པར་མ་མཛད་པར་རྩ་རྒྱུད་དང་བཤད་རྒྱུད་རྣམས་ཤན་སྦྱར། དེ་དག་གི་དོན་འཕགས་པ་ཡབ་སྲས་ཀྱི་གཞུང་རྣམས་དང་རྗེ་ཡབ་སྲས་ཀྱི་གཞུང་རྣམས་དང་སྦྱར་ཏེ་མཐའ་དྲུག་དང་ཚུལ་བཞིའི་དོན་མཐའ་དག་པར་བཤད། རྒྱལ་བ་མཆོག་འདིའང་སྤྱིར་རྒྱལ་བའི་དམ་ཆོས་མ་ལུས་འཛིན་པ་དང༌། ཁྱད་པར་བླ་མེད་རྡོ་རྗེ་ཐེག་པའི་བསྟན་པ་ཉམས་པ་རྣམས་གསོ་བ་དང་རྒྱུན་ཅུང་ཟད་གནས་པ་རྣམས་ཆེས་ཆེར་སྤེལ་བར་བཞེད་པའི་ལྷག་བསམ་སྙིང་སྟོབས་ལྷག་པར་ཆེ་བས་རྒྱ་མཚོ་ཆེན་པོ་ཆུས་མི་ངོམས་པ་ལྟར་བླ་མ་རྡོ་རྗེ་འཆང་གིས་ཇི་ཙམ་བཤད་ཀྱང་ཚིམ་པ་མེད་པར་གོང་འཕེལ་དུ་མཛད།
འགར་ཐར་དུ་བཞུགས་རིང་ཐོས་བསམ་སྒོམ་པའི་བྱ་བ་མཐའ་དག་དབྱར་གྱི་མཚོ་དང་ཡར་ངོའི་ཟླ་བ་ལྟར་གོང་འཕེལ་དུ་གྱུར་པ་ཞིག་བྱུང༌། དེ་ལྟར་ལོ་གཉིས་ལྷག་ཙམ་གྱི་རིང་ལ་འགྲེལ་པ་བཞི་སྦྲགས་ནན་ཏན་དུ་བྱས་ནས་ཐུགས་སུ་ཆུད་པར་མཛད། དེ་ནས་དབུས་སུ་འབྱོན་པར་ཆས་པ་ན་གོང་མའི་རྒྱལ་ཁབ་སར་ལྕང་སྐྱ་རིན་པོ་ཆེ་ཡང་ཕེབས་ཏེ་རྒྱལ་བ་མཆོག་དང་རྗེ་འདི་གཉིས་ཀ་ལ་མདོ་སྔགས་ཀྱི་ཆོས་མཐའ་ཡས་པར་གསན་ཞིང་ལྷག་པར་རྗེ་འདི་ལ་འགྲེལ་བ་བཞི་སྦྲགས་དང༌། རིམ་ལྔ་གསལ་སྒྲོན་གྱི་གཟབ་བཤད་དང༌། ཁྲིད་ཆེན་བརྒྱད་སོགས་མདོ་སྔགས་ཀྱི་ཟབ་ཆོས་མཐའ་ཡས་པ་གསན་ཅིང་རྗེ་འདིས་ཀྱང་བུམ་པ་གང་བྱོ་ལྟ་བུར་གནང་བར་མཛད། དེ་ནས་ཕོ་བྲང་ཆེན་པོར་ཕེབས་ནས་ཀྱང་རྒྱལ་བ་མཆོག་ལ་མདོ་སྔགས་ཀྱི་ཟབ་ཆོས་མཐའ་དག་རིམ་གྱིས་འབུལ་བར་མཛད་ཅིང༌།
ས་ལུག་༡༧༣༩ལོར་དགའ་ལྡན་གྱི་གསེར་ཁྲིར་ཕེབས་ཏེ་རྗེ་རིན་པོ་ཆེའི་མཛད་སྲོལ་རྣམས་མ་ཉམས་པར་བསྐྱངས། ལོ་བདུན་གྱི་རིང་ལ་གསེར་ཁྲི་སྐྱོང་བར་མཛད། དེ་ནས་ཁྲི་བཞག་སྟེ་ཕོ་བྲང་ཆེན་པོར་བཅར་བཞུགས་ཀྱིས་རྒྱལ་བ་མཆོག་ལ་ཆོས་འབུལ་དགོས་རྣམས་དང་དོན་གཉེར་ཅན་གཞན་མང་པོ་ལའང་ཆོས་སྐལ་རྒྱ་ཆེར་གནང༌། དེ་ནས་དགུང་ལོ་བདུན་ཅུ་ལོན་ནས་སྐུ་སྨིན་ཚུལ་ཆེ་བར་ཕེབས་པ་ན་གསེར་སྲང་བརྒྱ་ཕྲག་བརྒལ་བ་བཏུས་ཏེ་གངས་རིའི་ལྗོངས་ཀྱི་རྟེན་བྱིན་རླབས་ཅན་རྣམསལ་གསེར་གསོལ་མཛད། མདོར་ན་བདག་ཉིད་ཆེན་པོ་འདིས་དགེ་བའི་བཤེས་གཉེན་ཚུལ་བཞིན་དུ་བསྟེན་ནས་བཀའ་མདོ་རྒྱུད་མཐའ་དག་ལ་མཁས་པར་སྦྱངས་པས་ཡང་དག་པའི་ལམ་ལ་རིགས་པའི་ལམ་ནས་དྲངས་པའི་ངེས་པ་གཏིང་ཚུགས་པ་རསྙེད་ཅིང་གྲུབ་མཐའ་རྒྱ་མཚོ་ལྟ་བུའི་ཕ་རོལ་དུ་ཕྱིན། ངེས་འབྱུང་གི་བསམ་པ་བཅོས་མིན་དུ་འཁྲུངས་པས་ཟག་བཅས་ཀྱི་བདེ་བ་མཐའ་དག་ལ་ཞེན་པ་གཏིང་ནས་ལོག །བདག་པས་གཞན་གཅེས་པའི་བྱང་ཆུབ་ཀྱི་ཐུགས་འབྱོངས་པས་སྒོ་གསུམ་གྱི་མཛད་པ་མཐའ་དག་གཞན་དོན་འབའ་ཞིག་ཏུ་གྱུར། ཕྱི་ནང་གི་རྟེན་འབྲེལ་ཐམས་ཅད་ཆུ་ཟླ་ལྟར་གཟིགས་པས་ཡེ་ཤེས་དང་ཐབས་མཁས་པའི་ཕ་རོལ་ཏུ་ཕྱིན། ལམ་རིམ་པ་གཉིས་ཀྱི་རྣལ་འབྱོར་དང་བདེ་སྟོང་གི་ཏིང་ངེ་འཛིན་ལ་མངའ་བརསྙེས་པ་མཁའ་འགྲོ་དབང་དུ་འདུ་ཞིང་ཆོས་སྐྱོང་སྲུང་མ་བྲན་དུ་འཁོལ། རྒྱལ་བའི་དམ་ཆོས་འཛིན་པའི་སྨོན་ལམ་གྱི་མཐུ་གྲུབ་པས་དུས་ཀྱི་མཐའ་འདིར་ཡང་ཐུབ་བསྟན་སྤྱི་དང༌། ཁྱད་པར་རྒྱལ་བ་བློ་བཟང་གྲགས་པའི་བསྟན་པའི་གནད་མཐའ་དག་ཉིན་མོ་ལྟར་གསལ་བར་མཛད་པ་ཞིག་ཡིན་ལ། སྒྲུབ་པ་ཉམས་ལེན་གྱི་དབང་དུ་བགྱིས་ན་གངས་ཏེ་སེ། ཀམ་པོ་གནས་དང༌། རྟ་སོ་བྲག་དཀར། བཞག་བྲག་གངས་རི། རི་བོ་དགེ་ལྡན།
གྲི་གུ་རྩྭ་ཐང་
བོད་མིའི་འབྱུང་གནས་སུ་གྲགས་པའི་རྩེད་ཐང་གྲོང་བརྡལ་ནས་ལྷུང་ལྷུང་འབབ་པའི་དྭངས་གཙང་ཤམ་ཆུ་བརྒྱུད་ལྷོ་ཕྱོགས་སུ་ཆས་ཚེ་སྲིད་པའི་ལ་དགུའི་ཡ་གྱལ་གངས་རི་ཆེན་པོ་ཡར་ལྷ་ཤམ་པོའི་ཉེ་འདབས་སུ་འབྱོར་ཞིང་། དེ་ནས་ནུབ་ཕྱོགས་སུ་ཁ་གཏད་དེ་ཕྱིན་ན་མཚོ་སྨད་རྫོང་གི་མངའ་ཁོངས་སུ་གཏོགས་པའི་འཁར་ཞེས་པའི་གྲོང་ཚོར་སླེབས། གྲོང་ཚོ་དེའི་ཕུར་བྱེ་ལ་ཞེས་པའི་ལ་ཞིག་ཡོད་ཅིང་། དམངས་ཁྲོད་ཀྱི་ཤོད་རྒྱུན་དུ། སྔོན་ལ་མོ་དེ་ཉིད་ཧ་ཅང་མཐོ་བས་ཡུལ་དེའི་མི་རྣམས་ལ་མོ་དེ་བརྒལ་ནས་ཡུལ་གཞན་དུ་འགྲོ་འོང་བྱེད་ཚད་དཀའ་ཚེགས་ཤིན་ཏུ་ཆེ་བའི་གནས་ཚུལ་དེ་རྒྱ་བཟའ་ཀོང་ཇོས་མཁྱེན་རྗེས་རི་བོ་དེར་གསེང་ཁ(ཕུག་ལམ)གཏོད་དགོངས་ཀྱང་ཕྱིས་སུ་རྒྱུ་རྐྱེན་སྣ་ཚོགས་ཀྱི་རྐྱེན་པས་གསེང་ཁ་གཏོད་རྒྱུ་མ་བྱུང་བར་གྲགས་ཤིང་ལ་དེའི་རྩེ་མོར་སླེབས་ཚེ། ད་གཟོད་གྲི་གུ་རྩྭ་ཐང་དེ་ཉིད་མིག་ལམ་དུ་ཁྲ་ལམ་མེར་མངོན་ཐུབ།
དགའ་ལྡན་ཁྲི་ཐོག་ང་བཞི་བ་ཁྲི་ཆེན་ངག་དབང་མཆོག་ལྡན།
ཕ་བོང་ཁ་ལ་སོགས་པའི་སྒྲུབ་གནས་དུ་མར་སྐུ་མཚམས་ཡུན་རིང་དུ་མཛད་ཅིང༌། གཞན་ཡང་བྲེལ་བ་ཆེ་སྐབས་མ་གཏོགས་མངའ་རིས་སུ་ཕེབས་པ་ནས་བཟུང་གཞན་དོན་དུ་དགོངས་པ་གཏད་པ་ཚུན་ཆད་ལོ་རེ་བཞིན་མ་ཐ་ཟླ་བ་གསུམ་བཞི་རེ་ཙམ་མ་ཆག་པར་སྐུ་མཚམས་མཛད་ཅིང་རྒྱུན་པའི་ཐུགས་དམ་གྱི་རིམ་པ་ཡང༌། སྙན་རྒྱུད་བླ་མའི་རྣལ་འབྱོར་ལ་བརྟེན་པའི་དབང་བཞི་ལེན་པ་དང༌། བྱང་ཆུབ་བདེ་ལམ་གྱི་སྟེང་ནས་ལམ་རིམ་གྱི་དམིགས་ཁྲོད་སྐྱོང་བ། གསང་འདུས་མི་སྐྱོད་རྡོ་རྗེ། བདེ་མཆོག་དྲིལ་བུ་ལུས་དཀྱིལ། འཇིགས་བྱེད་ལྷ་བཅུ་གསུམ་གྱི་རྣལ་འབྱོར་རྒྱས་པ་རང་རང་གི་རྫོགས་རིམ་གྱི་ཉམས་བཞེས་དང་བཅས་པ། མྱུར་མཛད་མགོན་པོ་ཕྱག་དྲུག་པས་གཙོས་སྲུང་མ་རྣམས་ལ་གཏོར་བསྔོ་རྒྱས་པ་ཆབ་གཏོར་བརྒྱ་རྩ་ལ་སོགས་པའི་ཆོས་སྤྱོད་གཏོར་མའི་རིམ་པ། ཐབས་ཤེས་ཀྱི་ཉམས་ལེན་རྣམས་ཆག་མེད་དུ་མཛད་ཅིང་ཐུན་མཚམས་སུ་ཕྱག་དང་མཎ྄ཌལ་སྔོན་དུ་འགྲོ་བའི་བྱང་ཆུབ་ཀྱི་སེམས་སྦྱོང་བ་ཉིད་ལ་ཐུགས་དམ་གྱི་གཙོ་བོར་མཛད་པ་ཡིན་ཞིང་རྒྱུན་བསྙོན་ང་དཀྱིལ་འཁོར་གཙོ་བོའི་རྩ་སྔགས་རྣམས་དང༌།
གྲི་གུ་རྩྭ་ཐང་
རྒྱང་རིང་ནས་བལྟས་ཚེ། གྲི་གུ་རྩྭ་ཐང་དེ་ཉིད་ནི་རབ་དཀར་དར་གྱི་ཐོར་ལྕོག་བཅིངས་ཤིང་སྔོ་ལྗང་ན་བཟའ་ཀུན་ནས་བཀླུབས་པའི་ཡིད་དུ་འོང་བའི་ལྷ་ཡི་བུ་མོ་ཞིག་གིས་དྭངས་ཤིང་གསལ་བའི་མེ་ཏོག་ཅིག་ཕྱག་ཏུ་བསྣམས་ནས་མི་ཡུལ་དུ་ལྟད་མོར་ཕེབས་པ་དང་གཉིས་སུ་མེད། རྩྭ་ཐང་དེའི་ཕྱོགས་བཞི་ན་ཤེལ་གྱི་མཆོད་རྟེན་བཞེངས་འདྲའི་གངས་རི་དཀར་པོ་དང་། རྩེ་མོ་གནམ་ལ་ཟུག་འདྲའི་རྫ་རི་སྨུག་པོ། གཡུ་ཡི་མཎྜལ་སྤུངས་འདྲའི་སྤང་རི་སྔོན་པོ་སོགས་ཚར་དུ་དངར་བའི་རི་ཚོགས་ཀྱིས་བསྐོར་བ་དང་། དེ་དག་གི་བར་ན། དྭངས་བསིལ་བརྒྱད་ལྡན་གཙང་ཆབ་ཀྱིས་བཀང་བའི་མཚེའུ་དུ་མ་སྔོ་ལྷེམ་མེར་འཁྱིལ། རྩྭ་ཐང་དེའི་སྟེང་ན་ལྷུང་ལྷུང་དུ་འབབ་པའི་ཆུ་ཕྲན་དྭངས་མོའི་འགྲམ་གྱི་སྔོ་ལྗང་ནེའུ་གསིང་ཐོག་དཀར་སེར་དམར་སྔོའི་མེ་ཏོག་ཁྲ་ཆིལ་ལེར་བཞད་ཅིང་བུང་བ་གཞོན་ནུས་དར་དིར་གྱི་གཤོག་གླུ་སྙན་མོ་ལེན་པ་དང་ཕྱེ་ལེབ་བུ་མོས་ལྷབ་ལྷེབ་ཀྱི་བྲོ་གར་མཚར་པོ་འཁྲབ་ནས་སྐྱེ་བོ་རྣམས་ཀྱི་ཡིད་ཀྱི་བརྟན་པ་ཅིག་ཅར་འཕྲོག་པར་བྱེད་ཀྱིན་ཡོད། སྐར་ཚོགས་ས་ལ་བབས་འདྲའི་གཡང་དཀར་གྱི་ཁྱུ་ཚོགས་དང་། བྲེ་སེར་འབྲོང་སྟོབས་ལ་འཁུ་བའི་འབྲི་གཡག་གི་ཁྱུ་ཚོགས་ནི་རྩྭ་ཐང་གི་རྒྱན་ཆ་དང་འབྲོག་པའི་འཚོ་རྟེན་ལགས་ཤིང་། ད་དུང་རྒྱལ་ཁབ་ཀྱི་རིམ་པ་དང་པོའི་སྲུང་སྐྱོབ་ཀྱི་སྲོག་ཆགས་སུ་གཏོགས་པའི་ཁ་དཀར་རྐྱང་གི་ཁྱུ་ཚོགས་དང་། གཞན་ཡང་གནའ་བ་དང་། གཉན། དགོ་བ་སོགས་ཀྱི་རི་སྐྱེས་སྲོག་ཆགས་རྣམས་ཅི་འདོད་རྩྭ་ཆུར་རོལ་ཞིང་བག་ཕེབས་དལ་གྱི་རྒྱུ་བ་ནི་རང་བྱུང་ཁམས་ཆེན་པོ་བདེ་བའི་ཆང་གིས་མྱོས་པ་མིན་ན་ཅི་ཞིག་ཡིན། ཡང་སྒོས་སུ་དང་ར་གཡུ་མཚོ་དེ་ཉིད་ནི་གྲི་གུའི་རྩྭ་ཐང་འདི་ཀོ་ཡུལ་གཞན་ལས་ཁྱད་དུ་འཕགས་པའི་མཚོན་རྟགས་སུ་འཁུམས་ཤིང་། གཡུ་མཚོའི་གཏིང་ན་ལྟོ་དཀར་ཉ་མོའི་ཚོགས་ཀྱིས་འཁྱུག་འཁྱུག་གར་ལ་རོལ་ཅིང་། གཡུ་མཚོའི་ཁ་ནང་ངང་པ་དང་། ངུར་པ། ཁྲུང་ཁྲུང་སོགས་ཆུ་བྱ་སྣ་ཚོགས་ཀྱིས་མགྲིན་པའི་རྫ་རྔ་བར་མེད་དུ་འཁྲོལ་བ་ནི་སྙན་ཞིང་འཇེབས་པའི་མཉམ་སྒྲོག་རོལ་དབྱངས་ཤིག་དཀྲོལ་བ་དང་ཀུན་ནས་མཚུངས། སྔོ་ལྗང་རྩྭ་ཐང་དེའི་བར་བར་ན་འབྲོག་པའི་སྦྲ་གུར་ཚོམ་བུ་ཚོམ་བུར་ཕུབ་པ་དེ་དག་གི་ནང་དུ་དཀར་པོ་འོ་མའི་རྒྱ་མཚོ་འཁྱིལ་ཞིང་། སེར་པོ་མར་གྱི་རྩིག་པ་བརྩིགས་པ་དང་། ནག་པོ་རྩིད་པའི་སྤྲིན་ནག་གཡོ་ཞིང་དཀར་པོ་བལ་གྱི་སྤྲིན་དཀར་ལང་ལོང་དུ་འཕྱུར།
དགའ་ལྡན་ཁྲི་ཐོག་ང་བཞི་བ་ཁྲི་ཆེན་ངག་དབང་མཆོག་ལྡན།
ཁྱད་པར་འཇིགས་བྱེད་ཀྱི་རྩ་སྔགས་ལྔ་བརྒྱ་ཙམ་རེ་ཆག་མེད་དུ་བཟླ་བ་དང༌། རྡོ་རྗེ་བཟླས་པ་དང༌། བུམ་པ་ཅན་གྱི་རླུང་སྦྱོང་ཡང་མང་དུ་མཛད་པར་སྣང་ངོ༌། །ལེགས་པར་བཤད་པས་གདུལ་བྱ་བསྐྱངས་པའི་རིམ་པ་ཡང༌། མངའ་རིས་སུ་ཕེབས་པ་ནས་བཟུང་གཞན་དོན་དུ་དགོངས་པ་གཏད་པ་ཚུན་ཆད་ལོ་རེ་གཉིས་ཙམ་མ་གཏོགས་ཕལ་ཆེར་ལམ་རིམ་གྱི་ཁྲིད་རྒྱས་བསྡུས་གང་ཡང་རུང་བ་རེ་མ་ཆག་པར་མཛད་ཅིང་ལམ་རིམ་ཆེན་མོའི་བཤད་ལུང་ཡང་བཅུ་ཕྲག་བརྒལ་བ་དང༌། འགྲེལ་པ་བཞི་སྦྲགས་ཀྱི་སྟེང་ནས་འདུས་པའི་རྒྱུད་ཀྱི་བཤད་པ་ཚར་ཉི་ཤུ་ལྷག་དང༌། རིམ་ལྔ་གསལ་སྒྲོན་བདེ་མཆོག་སྦས་དོན་ཀུན་གསལ་ལ་སོགས་པ་གཞུང་ཆེན་མོ་དུ་མའི་བཤད་པ་དང༌། དབང་ཁྲིད་ལུང་རྗེས་གནང་མཐའ་ཡས་པའི་སྒོ་ནས་བསྟན་པ་ལ་བྱ་བ་རྒྱ་ཆེར་མཛད་ཅིང༌། ལྷག་པར་རྒྱལ་བ་མཆོག་ལ་ལོ་ཉི་ཤུ་རྩ་བཞིའི་བར་དུ་ཡོངས་འཛིན་མཛད་དེ་ཆོས་བཀའ་ཐམས་ཅད་བུམ་པ་གང་བྱོའི་ཚུལ་དུ་ཕུལ། རྒྱལ་བ་མཆོག་ནས་ཀྱང་ཡོངས་འཛིན་རྣམས་ཀྱི་ནང་ནས་རྗེ་འདི་པ་བཀའ་དྲིན་ཟླ་མེད་དུ་འཛིན་པར་མཛད་དོ།
གྲི་གུ་རྩྭ་ཐང་
གཞན་ཡང་། ལོ་རེའི་སྤྱི་ཟླ་དགུ་པའི་ཟླ་སྟོད་དུ་ཡུལ་དེའི་འབྲོག་པ་རྣམས་ཀྱིས་ཉིན་གསུམ་ནས་ལྔ་བར་དབྱར་སྐྱིད་གཏོང་ཞིང་། དབྱར་སྐྱིད་དེ་ནི་ཡུལ་དེར་མཚོན་ན་ལོ་རེའི་བོད་ཀྱི་ལོ་གསར་ཕུད་པའི་དུས་ཆེན་རྒྱས་ཤོས་ཤིག་ཡིན། དེའི་ཚེ་དེའི་དུས་ན་འབྲོག་པ་རྣམས་ཀྱིས་ལུས་ལ་གཟབ་མཆོར་ཀྱིས་སྤུད་དེ་རྟ་རྒྱུགས་དང་། འཕྲུལ་རྟ་དང་རྐང་འཁོར། ཐག་པ་འཐེན་པ། སྒོར་གཞས་རྒྱུག་རྒྱུ། བྱེ་བ་འགྱོགས་པ་སོགས་ཀྱི་འགྲན་བསྡུར་བྱེད་ཅིང་། ཕོ་གཞོན་རྣམས་ལ་མཚོན་ན་དུས་དེ་ནི་རང་གི་དཔའ་རྩལ་ངོམ་པའི་དུས་སྐབས་ལེགས་ཤོས་ཤིག་དང་། མོ་གཞོན་རྣམས་ལ་མཚོན་ན་དུས་དེ་ནི་རང་གི་ལང་ཚོའི་དཔལ་ཡོན་དང་སྙན་འཇེབས་མགྲིན་གླུ་ངོམས་པའི་དུས་སྐབས་ལེགས་ཤོས་ཤིག་ཡིན། དེའི་ཚེ་སྐུ་ཉིད་གྲི་གུར་ཕེབས་ན་སྦག་བཙོག་གི་གཡའ་དང་བྲལ་བའི་ཟས་རིགས་ཏེ། ཤ་མར་ཐུད་གསུམ་དང་། ཞོ་དང་། འོ་མ། མར་ཟན་སོགས་ཅི་འདོད་ལོངས་སུ་སྤྱོད་རྒྱུ་ཡོད་ཅིང་། དེའི་ཚེ་དེའི་དུས་ན་སྐུ་ཉིད་ཀྱིས་ད་གཟོད་རང་བྱུང་ཁམས་ཆེན་པོའི་བདེ་བ་ལོངས་སུ་སྤྱད་ཆོག་ལ། ངོ་མཚར་ཡིད་དུ་འོང་བའི་རྩྭ་ཐང་གི་མཛེས་ལྗོངས་ལ་འདྲེན་བྱེད་དབང་པོས་ཅི་འདོད་ཚིམ་པར་རོལ་ཆོག་པ་མ་ཟད། འབྲོག་པའི་སྔར་གྱི་ཡུལ་སྲོལ་དང་དེང་གི་དར་སྲོལ་གཉིས་ཀར་ལོངས་སུ་སྤྱད་ཆོག
དགའ་ལྡན་ཁྲི་ཐོག་ང་བཞི་བ་ཁྲི་ཆེན་ངག་དབང་མཆོག་ལྡན།
དེ་ནས་རིམ་གྱིས་རྭ་སྒྲེང་དུ་ཕེབས་ཏེ་ལོ་དེའི་༡༧༥༡་ཟླ་བ་བརྒྱད་པའི་ཚེས་བདུན་གྱི་ཉིན་ཁྲི་མཐོན་པོ་ཞིག་བཤམ་བཅུག་ནས་དེར་བཞུགས་པ་མཛད། གོང་ས་མཆོག་ནས་ཆེད་དུ་སྒྲུབ་གནང་གི་བུམ་ཆུ་དང་འཕེལ་གདུང་སོགས་གནང་བ་ཚེས་བརྒྱད་ཀྱི་སྔ་དྲོ་འབྱོར་པས་པོ་ཏ་ལ་ངོས་སུ་ཕྱག་ཐལ་མོ་སྦྱར་ནས་བཞེས་པ་གནང༌། དྲོ་གོང་སྐབས་ཆར་ཟིམ་བུ་ཞིག་འབབ་བཞིན་པ་ལ་ཞབས་རྡོ་རྗེ་སྐྱིལ་ཀྲུང༌། ཕྱག་གཉིས་མཉམ་གཞག་དང་སྐུ་དྲང་པོར་བསྲངས་ཏེ་སྟོང་པ་གསུམ་རིམ་གྱིས་ཐིམ་པའི་ཐམས་ཅད་སྟོང་པ་འོད་གསལ་ཆོས་ཀྱི་སྐུ་མངོན་དུ་མཛད།
གཟུགས་སྐུ་རགས་པའི་ཟ་མ་ཏོག་ནས་ཡེ་ཤེས་ཀྱི་སྐུ་ཁ་སྦྱོརབདུན་ལྡན་གྱི་རྣམ་པ་ཅན་དུ་བཞེངས་པ། ཞིང་དག་པ་རབ་འབྱམས་ཀྱི་དཔའ་བོ་དང་མཁའ་འགྲོའི་ཚོགས་བྱེ་བ་འབུམ་གྱིས་རྨད་དུ་བྱུང་བའི་ལྷ་རྫས་ཀྱི་མཆོད་པའི་སྤྲིན་ཕུང་བསམ་གྱིས་མི་ཁྱབ་པ་དང་བཅས་པས་བསུས་ཏེ་དགའ་ལྡན་མི་ཕམ་ཆོས་ཀྱི་བླ་མའི་མདུན་ས་ཆེན་པོར་གཤེགས་པར་གྱུར་ཏོ། གསུང་རྩོམ་ཡང༌། མགོན་པོ་ཕྱག་དྲུག་པའི་བསྙེན་ཡིག་འཕྲིན་ལས་བཞི་ཡི་བང་མཛོད་དང༌། དམིགས་བརྩེ་མའི་ལས་ཚོགས་ཆར་འབེབ་སོགས་བཞུགས། དེའི་སྐུ་ཕྲེང་གཉིས་པ་ཁྲི་ཆེན་བསྟན་པ་རབ་རྒྱས། ལི་ཐང་དུ་རབ་བྱུང་བཅུ་གསུམ་པའི་ས་ཡོས་༡༧༥༩ལོར་སྐུ་འཁྲུངས་ཏེ་དགུང་ལོ་ང་བདུན་པ་རབ་བྱུང་བཅུ་བཞི་པའི་ཤིང་ཕག་༡༨༡༥ལོར་སྐུ་གཤེགས།
སྐུ་ཕྲེང་གསུམ་པ་ངག་དབང་ཡེ་ཤེས་ཚུལ་ཁྲིམས་རྒྱལ་མཚན་རབ་བྱུང་བཅུ་བཞི་པའི་མེ་གླང་༡༨༡༧ལོར་འཁྲུངས་ཏེ་རབ་བྱུང་བཅུ་བཞི་པའི་ཆུ་ཕག་༡༨༦༣ལོར་སྐུ་གཤེགས། སྐུ་ཕྲེང་བཞི་པ་ངག་དབང་ཡེ་ཤེས་རབ་བྱུང་བཅུ་བཞི་ཤིང་བྱི་༡༨༦༤ལོར་འཁྲུངས་ཏེ་རབ་བྱུང་བཅོ་ལྔ་པའི་ལྕགས་ཕག་༡༩༡༡ལོར་སྐུ་གཤེགས། སྐུ་ཕྲེང་ལྔ་པ་ཐུབ་བསྟན་འཇམ་དཔལ་ཡེ་ཤེས་བསྟན་པའི་རྒྱལ་མཚན་རབ་བྱུང་བཅོ་ལྔ་པའི་ཆུ་བྱི་༡༩༡༢ལོར་སྐུ་འཁྲུངས། དགུང་ལོ་སོ་དྲུག་པ་རབ་བྱུང་བཅུ་དྲུག་པའི་མེ་ཕག་༡༩༤༧ལོར་སྲིད་སྐྱོང་སྟག་བྲག་རིན་པོ་ཆེའི་གཞུང་ཞབས་འཇོན་ཐང་ཅན་ཁག་གཅིག་གིས་བཙོན་འཇུག་ལྐོག་བསྐྲོངས་བྱས། སྐུ་ཕྲེང་དྲུག་པ་བསྟན་འཛིན་འཇིགས་མེད་མཐུ་སྟོབས་དབང་ཕྱུག་རབ་བྱུང་བཅུ་དྲུག་པའི་ས་བྱི་༡༩༤༨ལོར་སྐུ་འཁྲུངས་ཏེ་རབ་བྱུང་བཅུ་བདུན་པ་མེ་གླང་༡༩༩༧ལོར་སྐུ་གཤེགས། སྐུ་ཕྲེང་བདུན་པ་བློ་གྲོས་རྒྱ་མཚོ་འཕྲིན་ལས་ལྷུན་གྲུབ་མཆོག་ནི་ད་ལྟར་འཚོ་ཞིང་བཞུགས་པ་འདི་བཞིན་ལགས་སོ།
བྱིས་པའི་ཁྲག་ཞན་པ་
བྱིས་པའི་ཁྲག་ཞན་པའི་རྒྱུ་རྐྱེན་གཙོ་བོ་ནི་ཁྲག་རྒྱུན་མ་ལག་གི་ནད་རིགས་དང་འཚོ་བཅུད་ཀྱིས་མ་འདང་བས་ཁྲག་ཞན་པ། ཁྲག་ཤོར་བའི་རང་བཞིན་གྱི་ཁྲག་ཞན་པ་བཅས་གསུམ་ཡོད། དེའི་མངོན་རྟགས་གཙོ་བོ་ནི་འཚར་སྐྱེ་དལ་བ་དང་ངོ་མདངས་དང་། སོ། སེན་མོ་བཅས་སྐྱ་མདོག་ཆགས་པ། ཐང་ཆད་པ། ཟ་མའི་ཡི་ག་ཉམས་པ་དང་རྣམ་རིག་ཇེ་ཞན་དུ་འགྱུར་བ་སོགས་ཀྱི་ནད་རྟགས་ཡོད།
འདོད་ཡོན་
འདོད་ཡོན (ནང་བསྟན་གྱི་བརྡ་ཆད། ) གཟུགས་སྒྲ་དྲི་རོ་རེག་བྱའི་དཔལ་འཛིན་པའི།། ཕྱི་ནང་འདོད་ཡོན་ལྷ་མོས་ཕྱོགས་ཀུན་ཁྱབ།། ཅེས་པ་སྟེ། རང་གི་སྙིང་ག་ནས་གཟུགས་ཀྱི་ལྷ་མོ་ཕྱག་ན་མེ་ལོང་དམར་བོ་ངོས་གཉིས་པ་ཐོགས་པ། སྒྲའི་ལྷ་མོ་ཕྱག་ན་པི་ཝང་སྔོན་པོ་ཐོགས་པ། དྲིའི་ལྷ་མོ་ཕྱག་ན་དྲིའི་དུང་ཆོས་ཐོགས་པ། རོའི་ལྷ་མོ་ཕྱག་ན་བདུད་རྩིའི་ཞལ་ཟས་ཐོགས་པ། རེག་བྱའི་ལྷ་མོ་ཕྱག་ན་ན་བཟའ་ཐོགས་པ་དཔག་ཏུ་མེད་པ་སྤྲོས་ཏེ། བླ་མ་ལྷ་ཚོགས་རྣམས་ལ་འདོད་ཡོན་དེ་དང་དེ་དག་ཕུལ་ཏེ་ཐུགས་རྒྱུད་ལ་ཟག་མེད་ཀྱི་བདེ་བ་ཁྱད་པར་ཅན་བསྐྱེད་ནས་མཆོད་ལྷ་རྣམས་སྙིང་གར་བསྡུ། མཆོད་པའི་ལྷ་མོ་དེ་དག་ཐམས་ཅད་ཞལ་གཅིག་ཕྱག་གཉིས་མ་ཤིན་ཏུ་སྒེག་ཅིང་། བཞིན་འཛུམ་བག་དང་ལྡན་པ། ཟུར་གྱིས་བལྟ་བ་ལ་སོགས་པའི་རྣམ་འགྱུར་གྱིས་མཛེས་པ། ལང་ཚོ་དར་ལ་བབ་ཅིང་འདོད་ཡོན་ལྔའི་དགའ་བས་རོལ་བ། གཟུགས་ཡིད་དུ་འོང་བ། གླུ་དབྱངས་སྙན་པ། ལྷན་ཅིག་སྐྱེས་པའི་དྲི་བཟང་བྲོ་བ། ཤིན་ཏུ་མངར་བའི་རོ་མཆོག་དང་ལྡན་པ། རེག་བྱ་འཇམ་པ། བླ་མ་ལྷ་ཚོགས་རྣམས་ཀྱི་ཐུགས་རྒྱུད་ལ་ཟག་མེད་ཀྱི་བདེ་བ་ཁྱད་པར་ཅན་བསྐྱེད་ནུས་པ་ཤ་སྟག་ཏུ་བསམ་མོ།།
ཚུལ་ཁྲིམས་གསུམ
དགེ་བ་ཆོས་སྡུད་ཀྱི་ཚུལ་ཁྲིམས། སེམས་ཅན་དོན་བྱེད་ཀྱི་ཚུལ་ཁྲིམས། ཉེས་སྤྱོད་སྡོམ་པའི་ཚུལ་ཁྲིམས་སོ། །ཡང་ན། འཇིགས་སྐྱོབས་ཀྱི་ཚུལ་ཁྲིམས། ལེགས་སྨོན་གྱི་ཚུལ་ཁྲིམས། ངེས་འབྱུང་གི་ཚུལ་ཁྲིམས།
བྱང་ཆེན་ཞེ་བརྒྱད།
1 Adrar
2 Chlef
3 Laghouat
4 Oum el-Bouaghi
5 Batna
6 Béjaïa
7 Biskra
8 Béchar
9 Blida
10 Bouira
11 Tamanghasset
12 Tébessa
13 Tlemcen
14 Tiaret 15 Tizi Ouzou 16 Algiers 17 Djelfa 18 Jijel 19 Sétif 20 Saïda 21 Skikda 22 Sidi Bel Abbes 23 Annaba 24 Guelma 25 Constantine 26 Médéa 27 Mostaganem 28 M'Sila 29 Mascara 30 Ouargla 31 Oran 32 El Bayadh 33 Illizi 34 Bordj Bou Arréridj 35 Boumerdès 36 El Tarf 37 Tindouf 38 Tissemsilt 39 El Oued 40 Khenchela 41 Souk Ahras 42 Tipasa 43 Mila 44 Aïn Defla 45 Naama 46 Aïn Témouchent 47 Ghardaïa 48 Relizane
གང་འདྲ་ཞིག་ལ་དྲོད་ཁང་རླུང་གཟུགས་ཟེར།
དྲོད་ཁང་རླུང་གཟུགས་ཞེས་པ་ནི།རླུང་ཁམས་ཆེན་མོའི་ཁྲོད་ཉི་མའི་རླབས་ཐུང་འགྱེད་ཁྱབབྱས་དེ་རླུང་ཁམས་ཆེན་མོའི་མཐིལ་དུ་འཛུལ་བ་མ་ཟད་དེས་ས་ངོས་དང་མཐིལ་རིམ་རླུང་ཁམས་ཆེན་མོའི་ཁྲོད་ཀྱི་རླབས་རིང་འགྱེད་ཁྱབ་བྱས་དེ་རླུང་ཁམས་ཆེན་པོའི་བང་རིམ་ཆེན་པོ་ནས་ཕྱིར་ཐོན་འགྲོ་བར་བཀག་འགོག་བྱས་པས་རླུང་ཁམས་ཆེན་པོའི་མཐིལ་རིམ་ཁུལ༼བལྟོས་རྒྱུག་བང་རིམ།༽དུ་དྲོད་ཚད་ཅུང་མཐོ་བ་རྒྱུན་འཁྱོངས་ཐུབ་པའི་རླུང་གཟུགས་གྲུབ་པར་ཟེར།སའི་གོ་ལའི་རླུང་ཁམས་ཆེན་པོའི་བང་རིམ་ཁྲོད་དྲོད་ཁང་རླུང་གཟུགས་གཙོ་བོ་དེ་དག་ཡོད་དེ།ཆུ་རླངས་དང་དབྱང་གཉིས་ཐྰན་འགྱུར།དབྱང་གཅིག་ཐྰན་འགྱུར།ཀ་ཝོན།དྲི་ངན་དབྱང་།ཁིལ་ཧྥུལ་ཐིན།༼ཚྭ་རྒྱུ་ཚབ་ཐིན་གྱི་སྤྱི་མིང་སྟེ།༡༡.༡༢.༡༡༣.༡༡༤.༡༡༥པའེ་ཧྥུལ་ཧོན་ཏིང་ཝོན་༽སོགས་རླུང་གཟུགས་༣༠ལྷག་ཙམ་འདུས་ཡོད།དྲོད་ཁང་རླུང་གཟུགས་ཀྱི་མིང་གཞན་ལ་རླུང་ཁམས་ཆེན་མོའི་དྲོད་སྲུང་རླུང་གཟུགས་ཞེས་ཀྱང་བརྗོད།
ཚུལ་ཁྲིམས་ཉམས་པའི་སྡུག་བསྔལ་བཅུ་གཉིས
ཉོན་མོངས་པས་གདུངས་པའི་སྡུག་བསྔལ། ཀུན་ཏུ་འཆོལ་བའི་སྡུག་བསྔལ། གནོད་པའི་སྡུག་བསྔལ། འདོད་པའི་སྡུག་བསྔལ། ཕོངས་པའིསྡུག་བསྔལ། དགོས་པའི་སྡུག་བསྔལ། གླེང་བའི་སྡུག་བསྔལ། ཀུན་ཏུ་སྤོང་བའི་སྡུག་བསྔལ། བཀུར་སྟི་མེད་པའི་སྡུག་བསྔལ། རྣམ་པར་སྨད་པའི་སྡུག་བསྔལ། ཡིད་ལ་བཅགས་པའི་སྡུག་བསྔལ། ཚེ་ཕྱི་མར་ངན་སོང་དུ་རྣམ་པར་སྨིན་པའི་སྡུག་བསྔལ། བདེ་འགྲོར་ཡང་ཚངས་སྤྱོད་དགའ་བའི་རྒྱུ་མཐུན་སྡུག་བསྔལ་བཅས་སོ། །
ས་པཎ་རྣམ་ཐར།
ས་པཎ་ཀུན་དགའ་རྒྱལ་མཚན་མཆོག
བོད་ཀྱི་འཇམ་དབྱངས་རྣམ་གསུམ་སྟེ། རྒྱལ་བ་ཀློང་ཆེན་རབ་འབྱམས་པ་དང༌ ། ས་པཎ་ཀུན་དགའ་རྒྱལ་མཚན། རྗེ་བཙུན་ཙོང་ཁ་པ་ཆེན་པོ་བཅས་གསུམ་གྱི་ཡ་གྱལ།
ས་ཆེན་གྱི་སྲས་བཞི་པ་འཁོན་དཔལ་ཆེན་འོད་པོའི་སྲས་སུ་རབ་བྱུང་གསུམ་པའི་ཆུ་སྟག་ལོར། ལོར་གཙང་དུ་སྐུ་འཁྲུངས། ཆུང་དུས་ཀྱི་མཚན་ལ་དཔལ་ལྡན་དོན་འགྲུབ་ཅེས་ཟེར། ཁུ་བོ་རྗེ་བཙུན་རིན་པོ་ཆེ་ལས་དགེ་བསྙེན་གྱི་སྡོམ་པ་བཞེས་རྗེས་མཚན་ལ་ཀུན་དགའ་རྒྱལ་མཚན་ཞེས་གསོལ། ས་སྐྱ་གོང་མའི་གསུང་བཅུད་མདོ་སྔགས་ཀྱི་ཟབ་གནད་མ་ལུས་པ་གསན། དགུང་ལོ་ཉེར་གསུམ་ནས་བཟུང་ཁ་ཆེ་པཎ་ཆེན་ཤཱཀྱ་ཤྲཱི་མཁན་སློབ་ལས་རིག་གནས་ཆེ་ཆུང་བཅུ་ལ་སྦྱངས་པ་མཐར་ཕྱིན་མཛད་པས་པཎྜིཏ་དང་པོའམ་པཎྜིཏའི་སྲོལ་འབྱེད་དུ་གྱུར། དགུང་ལོ་ཉེར་བདུན་པར་ཁ་ཆེ་པཎ་ཆེན་གྱིས་མཁན་པོ་མཛད། སྤྱི་ལྷས་པས་ལས་སློབ། ཞུ་སྟོན་རྡོར་སྐྱབས་ཀྱིས་གསང་སྟོན་མཛད་དེ་དགེ་འདུན་གྲངས་དང་མཚན་ཉིད་ཕུན་སུམ་ཚོགས་པ་ཚང་པའི་དབུས་སུ་བསྙེན་པར་ རྫོགས་པ་དགེ་སློང་གི་དངོས་པོ་བཞེས་ཏེ་མཁན་པོའི་མཚན་ཀྱི་མཐའ་དཔལ་བཟང་པོ་ཞེས་པའི་མཚན་གསོལ། ངུར་སྨྲིག་འཆང་བ་ཐམས་ཅད་ཀྱི་གཙུག་གི་རྒྱན་དུ་མཛད་ཅིང་གངས་ཅན་པ་ཐམས་ཅད་ཀྱིས་རབ་ཏུ་བྱུང་བ་ཆེས་གཙོ་བོར་འཛིན་ཅིང་གུས་པའི་རྒྱུ་མཚན་ཡང་འདི་ལ་འཛིན་པར་གྲགས་སོ། །དེ་བཞིན་བྱང་ཆུབ་སེམས་དཔའི་སྡོམ་པ་དང་རིག་པ་འཛིན་པ་སྔགས་ཀྱི་སྡོམ་པ་ཡང་རིམ་བཞིན་བཞེས་ཏེ་སྡོམ་གསུམ་འཛིན ་པའི་མཆོག་ཏུ་གྱུར་ཏོ། །དེ་ལྟར་རང་ཉིད་ཤེས་བྱ་རིག་པའི་གནས་ཆ་ལག་དང་བཅས་པ་རྣམས་ལ་མཁྱེན་པ་ཡོངས་སུ་རྫོགས་ཤིང་མཐར་ཕྱིན་ནས ་གཞན་དོན་མཁས་པའི་བྱ་བ་འཆད་རྩོད་རྩོམ་གསུམ་གྱི་འཕྲིན་ལས་བཟང་པོ་ས་ཆེན་པོར་ཁྱབ་པ་ལས། །དེ་བཞིན་བྱང་ཆུབ་སེམས་དཔའི་སྡོམ་པ་དང་རིག་པ་འཛིན་པ་སྔགས་ཀྱི་སྡོམ་པ་ཡང་རིམ་བཞིན་བཞེས་ཏེ་སྡོམ་གསུམ་འཛིན ་པའི་མཆོག་ཏུ་གྱུར་ཏོ། །དེ་ལྟར་རང་ཉིད་ཤེས་བྱ་རིག་པའི་གནས་ཆ་ལག་དང་བཅས་པ་རྣམས་ལ་མཁྱེན་པ་ཡོངས་སུ་རྫོགས་ཤིང་མཐར་ཕྱིན་ནས ་གཞན་དོན་མཁས་པའི་བྱ་བ་འཆད་རྩོད་རྩོམ་གསུམ་གྱི་འཕྲིན་ལས་བཟང་པོ་ས་ཆེན་པོར་ཁྱབ་པ་ལས། །དེ་བཞིན་བྱང་ཆུབ་སེམས་དཔའི་སྡོམ་པ་དང་རིག་པ་འཛིན་པ་སྔགས་ཀྱི་སྡོམ་པ་ཡང་རིམ་བཞིན་བཞེས་ཏེ་སྡོམ་གསུམ་འཛིན ་པའི་མཆོག་ཏུ་གྱུར་ཏོ། །དེ་ལྟར་རང་ཉིད་ཤེས་བྱ་རིག་པའི་གནས་ཆ་ལག་དང་བཅས་པ་རྣམས་ལ་མཁྱེན་པ་ཡོངས་སུ་རྫོགས་ཤིང་མཐར་ཕྱིན་ནས ་གཞན་དོན་མཁས་པའི་བྱ་བ་འཆད་རྩོད་རྩོམ་གསུམ་གྱི་འཕྲིན་ལས་བཟང་པོ་ས་ཆེན་པོར་ཁྱབ་པ་ལས། ལུང་རིགས་ཀྱི་སྒྲོན་མེས་སྐལ་ལྡན་གྱི་བློ་གྲོས་གསལ་བ་ནི། བཤད་པའི་བཀའ་བབས་འུ་ཞང་ཤར་གསུམ། ཁང་གཉེན་ཞང་གསུམ། ཤར་ནུབ་གུང་གསུམ་ལ་སོགས་པ་དང༌ ། མན་ངག་གི་བཀའ་བབས་རྨར་སྟོན་ཆོས་རྒྱལ། ལྷོ་པ་ཀུན་མཁྱེན་ལ་སོགས་པ་དང༌ ། རྟོགས་པའི་བཀའ་བབས་ཚོགས་སྒོམ་པ་ཀུན་དགའ་དཔལ། ཉན་ཆེན་བསོད་ནམས་བསྟན་པ། གྲུབ་ཐོབ་དཔལ་བ་ལ་སོགས་པ་སྟེ་མདོར་ན་རྒྱ་བོད་ཧོར་སོག་ལ་སོགས་པའི་ཡུལ་ཁམས་ཀུན་ཏུ་མཁས་གྲུབ་ཀྱི་བུ་ ཆེན་པོ་བགྲང་ལས་འདས་པ་ཞིག་མཆིས་སོ། །
བོད་སྔ་རབས་པའི་གྲུབ་མཐའ་རྣམས་ལ་དག་ཐེར་ལེགས་པར་མཛད་པ་ན་མ་དག་དག་ཡུས་ཅན་ཕལ་ཆེར་གྱིས་མ་​​བཟོད་ དེ་རྨར་ཤོས་འཇམ་པའི་རྡོ་རྗེས་འུ་ཡུག་པ་རིགས་སེང་རྩོད་དུ་བཏང༌ ། ཁོང་ནས་ཆོས་གྲྭར་ཞག་ཁ་ཤས་བསྡད་དེ་འགལ་འདུ་སྒུག་པས་མ་རྙེད་ཅིང་རྩོད་པའི་སྤོབས་པ་ཟད་དེ་ཅུང་ཟད་ཀྱང་ མ་ནུས་པའི་ཁར། སྙིང་ནས་མི་ཕྱེད་པའི་དད་པ་ཐོབ་སྟེ་ཞབས་པད་ཡུན་རིང་དུ་བསྟེན་པས་མཁས་གྲུབ་ཀྱི་བུ་ཆེན་ཆེས་མཆོག་ཏུ་འགྱུར་ བ་བཤད་པའི་བཀའ་བབས་སུ་གྱུར་པ་དང༌ ། དེ་བཞིན་དུ་མཁས་པ་གཙང་ནག་པས་བདག་ཉིད་ཆེན་པོ་དེ་ལ་སྐུར་བ་མང་དུ་བཏབ་པས་རང་ལ་འཇམ་པའི་དབྱངས་ ཀྱིས་ཞལ་གཟིགས་འཕྲོར་སྐུ་རྒྱབ་བསྟན་པ་ན་རྒྱུ་མཚན་ཅི་ཡིན་གསོལ་བས་ཁྱོད་ཀྱིས་ང་ལ་འཐབ་པས་ཡིན་གསུངས། ངས་ས་སྐྱ་པཎ་ཆེན་ལ་སྐུར་བ་བཏབ་པ་ཡིན་ཞུས་པས། ང་དང་འཇམ་དབྱངས་ས་སྐྱ་པཎ་ཆེན་གཉིས། །སྐྱེ་བ་ཉེར་ལྔའི་བར་དུ་དབྱེ་བ་མེད། །ཅེས་གསུངས། དེ་ནས་ཤིན་ཏུ་ཁུམས་ཏེ། བཤགས་ཐབས་ཞུས་པས་ངེད་ཀྱི་འདྲ་སྐུ་ཞིག་བཞེངས་ལ་བརྟན་བཞུགས་ས་པཎ་ཉིད་ལ་ཞུས་གསུངས། དེ་ནས་ལུང་བཞིན་ནགས་ཕུག་ཏུ་འཇམ་དབྱངས་ཀྱི་སྐུ་བརྙན་བཞེངས་སྐབས། འཇམ་དཔལ་གྱིས་ཞལ་གཟིགས་ཏེ། སྐུ་འདི་ལོངས་སྐུ་མ་ཡིན་སྤྲུལ་སྐུ་ཡིན། །འཇམ་པའི་དབྱངས་དངོས་ས་སྐྱ་པཎ་ཆེན་ཡིན། །ཞེས་གསུངས་བྱོན་པས་ས་པཎ་ཀྱི་སྐུའི་རྣམ་པར་བཞེངས་པ་ཡིན། དེས་ན་ད་ལྟའི་སྐུ་བརྙན་འདི་སྐུ་སྨད་ལོངས་སྐུ་ལ་སྐུ་སྟོད་སྤྲུལ་སྐུའི་རྣམ་པར་ཡོད་པའི་རྒྱུ་མཚན་ཡང་དེ་ཡིན་ པར་གསུངས། གང་ལྟར་སྣང་བརྙན་ལེགས་པར་བཞེངས་ཏེ་ཆོས་རྗེ་ཉིད་ལ་ཕྱག་གནས་སུ་གདན་ཞུས་ཚེ། ང་ཕར་ཡོང་མི་དགོས་ཀྱིས་འདི་ནས་བྱས་པས་འཐུས། སྨལ་བོའི་ཟླའི་ཚེས་བཅུ་གཅིག་གི་ཉིན་རྟེན་དྲུང་དུ་མཆོད་པ་ལེགས་པར་གཤོམས་པ་ཞོགས། འདི་ནས་ཉི་ཤར་ལ་རྒྱལ་འཐུས་ཆོག་གསུངས་པ་བཞིན། སྨལ་ཟླའི་ཚེས་བཅུ་གཅིག་གི་སྔ་དྲོ་ཉི་མ་རྩེ་ཤར་ལ་ཉི་ཟེར་དང་སྦྲགས་ས་སྐྱ་ནས་གནང་སྟེ། ནས་འབྲུ་ཁལ་གཉིས་ཙམ་ཞིག་ནགས་ཕུག་གི་སྐུའི་མདུན་ཅོག་ཐོག་མངོན་སུམ་དུ་བབས་པ་དང་དྲི་བཟང་འཐུལ་ཞིང་འོད་ཟེར་ འཕྲོ་བ་སོགས་མངོན་སུམ་དུ་མཐོང་བས་དེ་ནས་བཟུང་སྟེ་རྩོད་སྐུར་ཕར་ཞོག་མི་ཕྱེད་པའི་དད་པ་ལྷག་པར་དུ་སྐྱེས་པ་ཡིན་ནོ། །
སྐུ་བརྙན་འདི་ཉིད་ཧ་ཅང་བྱིན་རླབས་ཆེ་བས་བདག་ཉིད་ཆེན་པོ་དེ་ཉིད་རྒྱ་ནག་ལ་ཆིབས་ཀྱི་ཁ་ལོ་སྒྱུར་སྐབས་ ཆོས་རྗེའི་སྐུ་ཚབ་ཏུ་དཔོན་ཆེན་ཤཱཀྱ་བཟང་པོས་ནགས་ཕུག་ནས་གདན་སར་སྤྱན་དྲངས་ཏེ་སྒོ་རུམ་བླ་མ་ལྷ་ཁང་དུ་ བཞུགས་སུ་གསོལ་བའི་བྱིན་རླབས་ཅན་དེ་ཡིན་ནོ། །ཁྱད་པར་བདག་ཉིད་ཆེན་པོ་འདི་ཉིད་རང་གིས་བརྩམས་པའི་བསྟན་བཅོས་<<ཚད་མ་རིགས་གཏེར་>>རང་ཉིད་ཀྱིས་རྒྱ་སྐད ་དུ་བསྒྱུར་ཏེ་དབུའི་མཆོད་བརྗོད་ཤོ་ལོ་ཀ་གཅིག་ན་ལེནྡྲ་སོགས་པཎྜིཏའི་གྲྭ་ཁང་གི་སྒོའི་ཡ་ཐེམ་ལ་སྦྱར་བས་འབུར་དུ ་ཐོན་པ་སོགས་སྙན་པའི་གྲགས་པ་འཛིན་མའི་ཁྱོན་ཀུན་ཁྱབ་པས། དེའི་སྐབས་སུ་རྒྱ་གར་ནུབ་བྱང་ཀུན་ཏུ་འགྲན་གྱི་དོ་མེད་མཁས་པ་ཆེན་པོ་འཕྲོག་བྱེད་དགའ་བོ་ལ་སོགས་པ་ཕྱི་ རོལ་པ་རྣམས་ཕྲག་དོག་གིས་མ་​​བཟོད་པར་རྩོད་པར་བརྩམ་པ་ན་ཕན་ཚུན་གཉིས་ཀས་དུས་བཏབ་སྟེ་དུས་ལ་བབས་པའི་ ཚེ་མང་ཡུལ་སྐྱིད་རོང་འཕགས་པ་ཝ་ཏིའི་གཙུག་ལག་ཁང་དུ་ཉིན་བཅུ་གསུམ་གྱི་བར་དུ་རྩོད་པས་ཕམ་པར་མཛད་པ་ སོགས་བསྟན་པ་ལ་མཛད་རྗེས་ཤིན་ཏུ་ཆེའོ། །
ཆོས་དང་ཆོས་མིན་རྣམ་འབྱེད་<<སྡོམ་གསུམ་རབ་དབྱེ། >>རིགས་དང་མི་རིགས་རྣམ་འབྱེད་<<ཚད་མ་རིགས་གཏེར། >>འཇིག་ རྟེན་ཚུལ་དང་ཚུལ་མིན་རྣམ་འབྱེད་<<ལེགས་པར་བཤད་པ་རིན་པོ་ཆེའི་གཏེར། >>དེ་དག་གི་དབྱེ་འབྱེད་ཕྱོགས་བཅུའིསངས་རྒྱས་ ལ་འཕྲིན་དུ་གསོལ་བ་<<སངས་རྒྱས་འཕྲིན་ཞུ། >>ཕ་རོལ་ཏུ་ཕྱིན་པའི་ལམ་བཟང་གསལ་བར་བྱེད་པ་<<ཐུབ་པ་ དགོངས་གསལ། >>རྒྱལ་སྲས་ལམ་བཟང་དུ་གྲགས་པ་སྒྲའི་བསྟན་བཅོས་<<མ ས་པ་འཇུག་པའི་སྒོ། >>མངོན་བརྗོད་ཀྱི་བསྟན་བཅོས་<<ཚིག་གི་གཏེར་>>ལ་སོགས་པ་ཕ་རོལ་ཏུ་ཕྱིན་པའི་ཕྱོགས་ དང༌ ། གསང་སྔགས་ལའང་<<བདག་མེད་བསྟོད་འགྲེལ། >> <<ཚོགས་འཁོར་རྩོད་སྤོང་>> གི་གཙོས་པའི་བསྟན་བཅོས་མང་པོ་གནང༌ ། གཞན་ཡང་མཁས་དབང་དེས་རྒྱལ་བའི་བཀའ་འགྱུར་རིན་པོ་ཆེར་མཆན་ཅན་བཅས་སྒོ་རུམ་དཔེ་མཛོད་ཁང་ཆ་དཔེ་ལྷ་ཁང་དུ་ གྲགས་པར་བཞུགས་པ་སོགས་མདོར་ན་མཁས་པའི་དབང་པོ་འདི་ཉིད་ཀྱི་ལེགས་པར་བཤད་པའི་གཞུང་ལུགས་མཐའ་དག་ནི། མཛད་པ་པོ་རང་ཉིད་ཀྱིས། རང་གི་གྲགས་པ་སྒྲོག་པ་འམ། །གཞན་ལ་གནོད་པའི་ཕྱིར་མིན་ཏེ། །གཅིག་ཏུ་བསྟན་ལ་ཕན་ཕྱིར་ཡིན། །ཞེས་གསུངས་སོ།། རབ་བྱུང་བཞི་པའི་ཤིང་འབྲུག་ལོར་ཧོར་རྒྱལ་གོ་དན་ཁཱང་གིས་གདན་དྲངས་པ་བཞིན་ཁོང་རང་དང༌ ། སྐུ་ཚ་འགྲོ་མགོན་འཕགས་པ་དང་ཕྱག་ན་གཉིས་ཕྱག་ཕྱིར་ཁྲིད་དེ་སོག་པོ་རྒྱལ་པོའི་དབུ་བླར་ཕ​​ེབས་ནས་འགྲོ་དོན་རྒྱ་ ཆེར་མཛད། ལོ་སྟེ། རང་ལོ་བདུན་ཅུ་ཐམ་པར་ལང་ཇུ་རུ་ངོ་མཚར་བའི་ལྟས་དུ་མ་དང་བཅས་གཟུགས་སྐུ་ཆོས་དབྱིངས་སུ་བསྡུས་པའི་ཚུལ་ མཛད་དོ། །
ཚུལ་སྤྱོད་བདེ་འཇགས
ཚུལ་དང་མཐུན་པའི་བྱ་སྤྱོད་ལ་བརྟེན་ནས་སྤྱི་ཚོགས་བདེ་འཇགས་སུ་གནས་པ།
གཏེར་སྒྲོ་དགོན
གཏེར་སྒྲོ་ཞེས་པ་ནི། གནས་དེའི་ཚོགས་ཁང་དབུ་རྩེ་ལ་སོགས་པའི་བྲག་རི་རྣམས་མདོག་དཀར་ལ་གནམ་དུ་འཕྱོ་བས་བྱ་ཏི་པའི་སྒྲོ་དང་འདྲ་བས་ཏི་སྒྲོ་ཞེས་དང་། ཡང་གནས་དེར་ནོར་དང་ཆོས་ཀྱི་གཏེར་ཁ་བསམ་གྱིས་མི་ཁྱབ་པས་བྱུར་བུར་གཏམས་པའི་སྒྲོམ་དང་འདྲ་བས་གཏེར་སྒྲོམ་ཞེས་གསུང་སྲོལ་མི་འདྲ་བ་སོ་སོར་ཡོད། འབྲི་གུང་མཐིལ་ནས་མར་ཡོང་དུས་སྤྱི་ལེ་༡༠ཙམ་སྤྱིར་བཏང་འཁོར་ལམ་བརྒྱུད་རེབ་ནང་ཞེས་པར་སོང་ན་བཙུན་དགོན་དེར་སླེབས་ཀྱི་རེད། རེབ་ཅེས་པ་ནི་གུ་རུ་རིན་པོ་ཆེ་དང་ཇོ་མོ་མཚོ་རྒྱལ་ལ་བསམ་ཡས་སུ་བདུད་བློན་རྣམས་གྱིས་བར་ཆད་བརྩམས་པར་གུ་རུ་ཡབ་ཡུམ་འོད་ཀྱི་ད་ལེར་བཞུགས་ནས་བྱང་ཕྱོགས་སུ་བྱོན་པས་ད་ལྟའི་གཏེར་སྒྲོའི་ཐད་ཀར་རབ་རིབ་ཀྱིས་ཡལ་སོང་བས་རིབ་ནང་ཞེས་པའི་མིང་དེ་ལྟར་བྱུང་བ་ཡིན། ཐོག་མར་གནས་དེར་གཟའ་དང་། ཀླུ་བདུད་ནག་མོ། དམ་སྲི་སོགས་ཀྱིས་འཛིན་པའི་བདུད་ལུང་ཞིག་ཡོད་པ་ལ་གུ་རུ་པདྨ་འབྱུང་གནས་གནས་དེར་ཕེབས་ནས་ལྷ་འདྲེ་རྣམས་དམ་འདོགས་གནང་སྟེ་ལུང་པ་བྱང་བལྟ་དེ་ལྷོ་བལྟ་དང་། བདུད་ལུང་དེ་ཆོས་ལུང་ལ་བསྒྱུར་གནང་མཛད། ཡུལ་དེའི་ཕུ་རུ་ཆུ་ཚོད་ཕྱེད་ཙམ་སོང་ན་བདུད་འདུལ་ཕུག་ཅེས་པའི་གུ་རུའི་སྒྲུབ་ཕུག་དང་། མཐའ་འཁོར་དུ་འཁའ་འགྲོ་བྱེ་བའི་དབུ་སྐྲ་ཞེས་ཤུག་པ་མང་པོ་ཡོད། ད་ལྟའི་ཆུ་ཚན་ཆགས་ཡུལ་དེར་ཐོག་མར་ཀླུ་བདུད་ནག་པོས་བདུད་ཆུ་བསྐྱིལ་ཡོད་པ་ལ། གུ་རུས་ཨ་ཕྱི་ཆོས་སྒྲོན་ལ་ཁྱེད་ཀྱི་བདུད་ཆུ་འདི་གཤོངས་ཤིག་གསུངས་པར། ཨ་ཕྱིས་མེ་ལོང་གིས་བྲག་བཤགས་ཀྱང་ཆུ་བཤངས་མི་ཐུབ་པས་གུ་རུས་ཁྱོད་བུད་མེད་ཀྱིས་ལས་དེ་ཙམ་ལས་ཅི་འོང་གསུངས་ཏེ་རྡོ་རྗེ་གཡུགས་གནང་བས་བྲག་བརྟོལ་ཏེ་ཆུ་བཤངས། སེམས་ཅན་གྱི་ནད་ལ་ཕན་པའི་ཆུ་ཚན་དེ་བཞག་གནང་མཛད། ཆུ་ཚན་དེ་ནི་རྡོ་སོལ་དང་། མུ་ཟི་ནག་པོ། ཅོང་ཞི་དཀར་པོ་སོགས་ལས་གྲུབ་པ་དང་། ཆུའི་ཚ་ཚད་ནི་ཧྲེ་ཧྲི་ཏུའུ་༤༠ཡན་རྒྱུན་འཁྱོངས་ཐུབ། ཆུ་ཚན་དེ་ལ་བཞུགས་པས་སྨུག་པོ་དང་། སྙིང་། ཚད་པ། གྲང་བ། མཁྲིས་པ། ཕོ་བ། མཆིན་པ། རླུང་། མཁལ་མ། སྐེད་པ། དྲེག་གྲུམ། ཆུ་སེར། ཞ་རེངས། རྩ་དཀར། པགས་ནད་མཛེ་སོགས་འཇོམ་ཞེས་དང་། ཡང་དེ་དང་ཉེ་བར་ཤྭ་བ་ཆུ་ཚན་ཞེས་སྔོན་ཤྭ་བ་རྐང་པ་ཆག་པ་ཞིག་ཆུ་དེས་དྲག་སྐྱེད་བྱུང་བའི་ཆུ་ཚན་ཞིག་ཡོད་པ་དེ་ལ་རུས་པ་ཆག་སྐྱོན་བྱུང་རིགས་རྣམས་ལ་ཕན་པ་ཡིན་ཞེས་གསུངས། ཐོག་མར་འདུ་ཁང་ཆུང་ངུ་ཞིག་ལས་མེད་པ་དང་། དེ་རྗེས་གནས་དེར་སྒྲུབ་པ་ཕོ་མོ་མང་པོ་བཞུགས་ཀྱང་འདུ་ཁང་མེད་ཅིང་བསྙེན་བསྐུར་མང་ཇ་སོགས་བྱུང་ན་ཧོམ་ཁུང་གདོང་ཞེས་ད་ལྟའི་འདུ་ཁང་གནས་ཡུལ་དེར་ཚོགས་ནས་བསྔོ་སྨོན་སོགས་གནང་བ་ཡིན། དེ་རྗེས་བདུད་འདུལ་རིན་པོ་ཆེས་འདུ་ཁང་ཆུང་ངུ་ཞིག་བཞེངས་གནང་བ་དང་། གྲུབ་དབང་ངག་དབང་རིན་པོ་ཆེ་བྱོན་ཏེ་ཡང་ཟབ་ཀྱི་ཉམས་ལེན་དར་རྒྱས་ཆེ་བ་བྱུང་། དེ་རྗེས་གདན་རབས་སོ་བཞི་པ་དཀོན་མཆོག་བསྟན་འཛིན་ཞི་བའི་བློ་གྲོས་གྱིས་འདུ་ཁང་སྟེང་འོག་བར་གསུམ་རྒྱ་ཆེར་བཏང་གནང་སྟེ་སྤྱི་པ་ཐོག་མར་ཚུགས། རྟེན་གཙོ་གུ་རུ་མཚན་བརྒྱད་དང་། རྗེ་སྐྱོབ་པ། དུས་གསུམ་སངས་རྒྱས།བསྟན་སྲུང་ཨ་ཕྱི་སོགས་ཀྱི་སྐུ་བརྙན་མང་པོ་བཞུགས་པ་མཇལ་རྒྱུ་ཡོད། ད་ལྟ་ནི་སྔོན་གྱི་འདུ་ཁང་ཤུལ་དུ་གསར་བཞེངས་གནང་བའི་འདུ་ཁང་ནང་སྔོན་གྱི་སྐུ་བརྙན་དེ་དག་གི་སྐུ་ཚབ་གསར་བཞེངས་གནང་བ་དང་གཡས་གཡོན་དུ་བཙུན་ཤག ཆུ་ཚན་ཁར་འགྲུལ་ཁང་ལེགས་ཉེས་སྣ་ཚོགས་ཡོད་པ་བཅས།
ཚུལ་མིན་བྱ་སྤྱོད
ཁྲིམས་དང་མི་མཐུན་པའི་བྱ་སྤྱོད།
ཀྲོའུ་རྒྱལ་རབས།
ཀྲོའུ་རྒྱལ་རབས་
པར་ཐི་མེ།
པར་ཐི་མེ་ནི་གསུང་རབ་ནང་གི་མི་སྣ་གཅིག་རེད།
ཀུན་མཁྱེན་ཆོས་སྐུ་འོད་ཟེར་
གསང་བ་འདུས་པ་དང་དུས་འཁོར་ལ་མཁས་ཤིང་གྲུབ་པའི་གོ་འཕང་མཐོན་པོར་གཤེགས་པའི་བླ་མ་ཞིག་ཡིན། རབ་བྱུང་བཞི་པའི་ཤིང་ཁྱི(༡༢༡༤)ལོར་ཡབ་གསེར་སྡིངས་པ་གཞོན་ནུ་འོད་དང་། ཡུམ་འགར་བཙུན་ཤེས་རབ་རྒྱན་གཉིས་ཀྱི་སྲས་སུ་འཁྲུངས། དགུང་ལོ་ལྔ་ལོན་པ་ནས་བྱིས་པ་གཞན་དང་མི་འདྲ་བར་སྤྱོད་པ་ཁྱད་དུ་འཕགས་པ། བླ་མ་ཡབ་ཀྱིས་ཆོས་གསུངས་ཚད་ཆད་ལྷག་མེད་པར་ཐུགས་ལ་ཟིན་ནས་ངག་སྐྱོར་གནང་ཐུབ་པ་ཞིག་བྱུང་ཞིང་། མཁས་པ་མང་པོས་དེ་བདེན་རྫུན་བརྟག་དཔྱད་མཛད་ཀྱང་དོན་དངོས་དང་མཐུན་པར་གྱུར་པས་ཀུན་གྱིས་ངོ་མཚར་ཆེ་བའི་བསྔགས་བརྗོད་མཛད། འགྲོ་མགོན་འཕགས་པས་ཆོས་སྐུ་འོད་ཟེར་ཞེས་མཚན་འདོགས་པ་གནང་། བླ་མ་ཡབ་ལ་བཞུགས་པའི་ཆོས་རྒྱུན་ཐམས་ཅད་ཆ་ཚང་བར་གསན་ནས་ཉམས་བཞེས་མཛད་པས་ཐུགས་རྒྱུད་ལ་ཉམས་རྟོགས་གཞུང་ནས་གསུངས་པ་ལྟར་འཁྲུངས་པས་ཐམས་ཅད་ཡིད་ཆེས་ཤིང་། མདོ་སྔགས་རིག་གནས་དང་བཅས་པའི་གཞུང་ཇི་འདྲ་ཞིག་ཡིན་ཀྱང་གཟིགས་ཐེངས་རེ་ལ་ཐུགས་སུ་ཆུད་ཐུབ་པའི་མཁྱེན་རབ་ཀྱི་རྩལ་འགྲན་ཟླ་བྲལ་བ་ཞིག་ཡོད། འགྲོ་མགོན་འཕགས་པ། ཆག་ལོ་ཙཱ་བ་ཆོས་རྗེ་དཔལ། རྒྱལ་བ་ལོ་རས་པ། རྒ་ལོ་ཙཱ་བ། འཇམ་དབྱངས་གསར་མ་སོགས་བླ་མ་མང་དུ་བསྟེན་ནས་ཁོང་རྣམས་ལ་བཞུགས་པའི་ཆོས་རྒྱུན་མཐའ་དག་གསན། མག་དགེ་སྡིང་གི་དགོན་པ་བཏབ་ནས་དེར་བཞུགས་ཏེ་མདོ་སྔགས་ཀྱི་ཆོས་མང་དུ་གསུངས། དགུང་ལོ་དོན་དགུ་པ་རབ་བྱུང་ལྔ་པའི་ཆུ་འབྲུག(༡༢༩༢)ལོར་སྐུ་གཤེགས། བོད་ཀྱི་ཆོས་འབྱུང་ལོ་རྒྱུས་ཚོར་མི་གསལ་ཡང་སོག་པོ་གུ་ཤི་བློ་བཟང་ཚེ་འཕེལ་གྱིས་མཛད་པའི《ཧོར་གྱི་ཆོས་འབྱུང་རྒྱལ་བའི་བསྟན་པ་རིན་པོ་ཆེ་གསལ་བར་བྱེད་པའི་སྒྲོན་མེ》ཞེས་པ་སོག་པོའི་ཤིང་དཔར་དེ་ལས། སྐུ་ཚེའི་སྨད་དུ་སོག་པོའི་གོང་མ་ཨོལ་ཇོལ་ཐུས་གདན་དྲངས་པ་ལྟར་སོག་ཡུལ་དུ་ཕེབས་ནས་གོང་མ་དེ་དང་། དེའི་རྗེས་ཀྱི་ཧེའི་ཧྲན་གཉིས་ཀྱིས་བཀའ་འགྱུར་སོག་སྐད་དུ་བསྒྱུར་དགོས་པའི་བཀའ་ཕབ་པ་ལྟར། ཐོག་མར་འགྲོ་མགོན་འཕགས་པས་གསར་གཏོད་གནང་བའི་སོག་ཡིག་འཁོར་མ་གྲུ་བཞི་དེས་ཆོས་སྐད་སོག་སྐད་དུ་བསྒྱུར་མ་ཐུབ་པར་བརྟེན། ས་སྐྱ་པཎ་ཆེན་གྱིས་གསར་གཏོད་མཛད་པའི་ཡི་གེ་བཞི་བཅུ་ཞེ་གཉིས་ཐོག་སླར་ཡང་མཇུག་མ་ཅན་གྱི་ཡི་གེ་བཅུ་བཞི་དང་། ཡི་གེ་ཕོ་མོ་ལྔ་བཅུ་ང་དྲུག། མ་ནིང་གི་ཡི་གེ་བཅུ་བཞི་དང་ཝ་ཝེ་གཉིས་བཅས་ཕོ་མོའི་དབྱེ་བ་མེད་པའི་ཡི་གེ་བཅུ་དྲུག། རྗེས་འཇུག་ཡི་གེ་བཅུ་གཅིག། ཡང་འཇུག་དྲུག། བྱེད་འབྲེལ་གྱི་ཕྲད་ལ་སོགས་པ་མང་པོ་བསྣན་ནས་བཀའ་འགྱུར་སོག་སྐད་དུ་བསྒྱུར་ཐུབ་པར་མཛད་པ་ཡིན་ཚུལ་རྒྱས་པར་གསུངས་འདུག་ཀྱང་། དེང་སྐབས་འཚོ་བཞུགས་གནང་བཞིན་པའི་སོག་རིགས་མཁས་དབང་རྣམས་ཀྱིས་གོང་གསལ་གྱི་བཤད་ཚུལ་དེ་ཞལ་གྱིས་མི་བཞེས་པ་མ་ཟད། ཀུན་མཁྱེན་ཆོས་སྐུ་འོད་ཟེར་ནི་རབ་བྱུང་ལྔ་པའི་ཆུ་འབྲུག(༡༢༩༢)ལོར་སྐུ་གཤེགས་ཟིན་ཅིང་། སྐབས་དེར་གོང་མ་ཧུ་པེ་ལི་སེ་ཆེན་ཧན་སྲིད་སྐྱོང་གནང་མུས་ཡིན་པས་དུས་མི་འགྲིག་པའི་སྐྱོན་ཆ་ཞིག་སྣང་བས་མཁས་དབང་རྣམས་ཀྱིས་ཞིབ་དཔྱད་མཛད་པར་ཞུ། དམ་པ་འདིའི་གསུང་རྩོམ་སྐོར་ཡུམ་རྒྱས་འབྲིང་བསྡུས་གསུམ་བསྡོམས་པ་ཙམ་ཡོད་ཚུལ་རྗེ་ཤེས་རབ་རྒྱ་མཚོས་མཛད་པའི《དཔེ་རྒྱུན་དཀོན་པ་འགའ་ཞིག་གི་ཐོ་ཡིག》ནང་གསལ་ཞིང་། རྣམ་ཐར་ཞིབ་པ《བླ་མ་ཆོས་སྐུ་འོད་ཟེར་གྱི་རྣམ་ཐར》ཞེས་ཁ་བྱང་འཁོད་པའི་མཛད་བྱང་ལ་ལྷ་རྗེ་ཆོས་དབྱངས་ཀྱིས་བྲིས་པའོ་ཞེས་ཤོག་གྲངས༤༣ཡོད་པ་ཞིག་དང་། ཡང་《ཀུན་མཁྱེན་ཆོས་སྐུ་འོད་ཟེར་རྣམ་ཐར་ཀུན་སྤངས་ཞང་གིས་མཛད་པ》ཞེས་ཁ་བྱང་དུ་འཁོད་པ་ཞིག་ཀྱང་ཡོད་ཚུལ་རྒྱལ་ཁབ་དཔེ་མཛོད་ཆེན་མོའི་དཀར་ཆག་གི་ནང་གསལ་འདུག
མག་དལ་མ་མིར་ཡམ།
མག་དལ་མ་མིར་ཡམ་ནི་གསུང་རབ་ནང་གི་མི་སྣ་གཅིག་རེད།
པ་སི་ཐེར།
པ་སི་ཐེར་(Basseterre)ནི་སེན་ཊི་ཀི་ཊི་སི་དང་ནེ་བི་སི་ཡི་རྒྱལ་ས་རེད།
སློབ་མས་བླ་མ་བསྟེན་ཚུལ་
སློབ་མས་བླ་མ་བསྟེན་ཚུལ་
2 ཕན་ཡོན་རྗེས་སུ་དྲན་པ།
མདོ་སྡོང་པོ་བཀོད་པ་ལས། གཞོན་ནུ་ནོར་བཟང་དགེ་བའི་བཤེས་གཉེན་གྱིས་ཡང་དག་པར་ཟིན་པའི་བྱང་ཆུབ་སེམས་དཔའ་རྣམས་ནི་ངན་འགྲོར་མི་ལྟུང་ངོ་།། ཆོས་མཉན་པ་ཉིད་རྟོགས་པར་བྱེད་པའོ།། ལམ་བདེ་བ་དང་མི་བདེ་བ་སྟོན་པའོ།། ཀུན་ཏུ་བཟང་པོའི་སྤྱོད་པས་འདོམས་པའོ།། ཐམས་ཅད་མཁྱེན་པའི་གྲོང་ཁྱེར་གྱི་ལམ་སྟོན་པའོ།། ཐམས་ཅད་མཁྱེན་པའི་གསན་སུ་སྐྱེལ་བའོ།། སོགས་མང་དུ་གསུངས་ལ། དཀོན་མཆོག་སྤྲིན་ལས། བླ་མ་བསྟེན་ན་དགེ་བ་འཕེལ་ཞིང་མི་དགེ་བ་འགྲིབ་པར་བྱེད་པས་མཁན་པོ་ཐོས་པ་ཆེ་བའང་། མཚུངས་པའམ། ཚུལ་ཁྲིམས་དང་ལྡན་པའམ། ཚུལ་ཁྲིམས་འཆལ་བ་ལ་ཡང་སྟོན་པའི་འདུ་ཤེས་བསྐྱེད་དོ། ཞེས་དང་། ཡང་སྡོང་པོ་བཀོད་པ་ལས། འཕགས་པ་དཔལ་འབྱུང་གིས་བསྟན་པ། དགེ་བའི་བཤེས་གཉེན་ནི་བྱ་བ་མ་ཡིན་པ་ཁོང་དུ་ཆུད་པར་བྱེད་པའོ།། བག་མེད་གནས་ལས་ཡང་དག་པར་ཟློག་པའོ།། འཁོར་བའི་གྲོང་ཁྱེར་ནས་འདོན་པའོ།། རིགས་ཀྱི་བུ་དེ་ལྟར་ཡིད་ལ་བྱ་བ་རྒྱུན་མ་ཆད་པས་བཤེས་གཉེན་རྣམས་ཀྱི་དྲུང་དུ་འགྲོ་བར་བྱའོ།། ཞེས་དང་། བླ་མ་ལྔ་བཅུ་པ་ལས། གང་ཕྱིར་བསྐལ་པ་བྱེ་བ་ནི།། གྲངས་མེད་པར་ཡང་རྙེད་དཀའ་བའི།། སངས་རྒྱས་ཉིད་ཀྱང་བརྩོན་ལྡན་ལ།། ཚེ་འདི་ཉིད་ལ་སྟེར་བར་བྱེད།། ཅེས་གསུངས་སོ།།
4 སློབ་མས་ཉན་སྐབས་ཀྱི་ཀུན་སློང་།
དང་པོ། སྐྱེས་བུ་ཆེན་པོའི་ཀུན་སློང་བསོད་ནམས་ཚད་མེད་པའི་འཇུག་ངོགས་རིན་ཆེན་བྱང་ཆུབ་སེམས་ཅན་ཐམས་ཅད་ཐོག་མ་མེད་པའི་དུས་ནས་ཕ་མར་མ་གྱུར་པ་མེད་ལ། ཕ་མར་གྱུར་བའི་དུས་སུ་ད་ལྟའི་ཕ་མ་བཞིན་དུ་དྲིན་ཆེན་པོས་བསྐྱངས་ཏེ། ཟས་ཀྱི་ཕུད་བྱིན། གོས་ཀྱི་རྩེས་གཡོགས། ཤིན་ཏུ་བྱམས་པས་བསྐྱེད་བསྲིངས་པའི་དྲིན་ཆེན་ཤ་སྟག་ཡིན་ལ། དྲིན་ཆེན་དེ་དག་ཐམས་ཅད་འདོད་པ་བདེ་བ་འདོད་ཀྱང་བདེ་བའི་རྒྱུ་ཆོས་དགེ་བ་བཅུ་སོགས་སྤྱོད་མི་ཤེས་པར་སྡུག་བསྔལ་གྱི་རྒྱུ་མི་དགེ་བ་བཅུ་སོགས་ཁོ་ན་དང་དུ་བླངས་ཏེ་ཞེ་འདོད་དང་ལག་ལེན་ཕྱིན་ཅི་ལོག་ཏུ་གྱུར་ནས་ལམ་ལོག་མགོ་རྨོངས་སུ་གྱུར་པ། ལོང་བ་ཐང་དཀྱིལ་དུ་ལུས་པ་ལྟ་བུའི་སེམས་ཅན་འདི་རྣམས་སྙིང་རེ་རྗེ། བདག་ད་རེས་དལ་འབྱོར་གྱི་མི་ལུས་ཐོབ། མཚན་ལྡན་གྱི་བླ་མ་མཇལ། ཡང་དག་པའི་ཆོས་ལ་སྤྱོད་དུ་ཡོད་པ་འདི་སྐལ་བ་བཟང་བས་ལེ་ལོ་དང་ཕྱི་བཤོལ་གྱི་དབང་དུ་མི་བཏང་བར་དམ་པའི་ཆོས་ཟབ་མོ་འདི་ལྟ་བུ་ཉན་ནས་ཉམས་སུ་བླང་སྟེ་མ་རྒན་སེམས་ཅན་ཐམས་ཅད་རིགས་དྲུག་སོ་སོའི་ལས་སྣང་སྡུག་བསྔལ་བག་ཆགས་ཐམས་ཅད་དང་བྲལ་ནས་རྣམ་མཁྱེན་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱའོ་སྙམ་དུ་སེམས་བསྐྱེད་པ་ནི་གལ་ཆེ་བའི་གནད་དམ་པའོ།།
5 སློབ་མས་ཆོས་ཉན་པའི་ཀུན་སྤྱོད།
གཅིག སྤང་བྱའི་ཀུན་སྤྱོད་ལ། སྣོད་ཀྱི་སྐྱོན་གསུམ། དྲི་མ་དྲུག མི་འཛིན་པ་ལྔ་དང་བཅས་པ་ལས། ཀུན་སློང་ཆེ་འདོད་གྲགས་འདོད་རྙེད་བཀུར་སོགས་འདོད་པ་དང་། ཆགས་སྡང་རྨོངས་གསུམ་སོགས་དུག་ལྔའི་རྟོག་པ་དང་འདྲེས་ཏེ་ཉན་ན་དུག་ཅན་གྱི་སྣོད་དུ་བཅུད་བཟང་པོ་བླུགས་པ་དང་འདྲ་བར་ཆོས་ཀྱིས་སེམས་ལ་མི་ཕན་པར་མ་ཟད་ཆོས་ཀྱང་ཆོས་མིན་དུ་འགྲོ་བའི་སྐྱོན་ཏེ་གསུམ་དང་བྲལ་བས་ཉན་དགོས་པར། བཅོམ་ལྡན་འདས་ཀྱིས་ཡུམ་བར་མར། ལེགས་པར་རབ་ཏུ་ཉོན་ལ་ཡིད་ལ་ཟུགས་ཤིག་དང་། ངས་བཤད་པར་བྱའོ་ཞེས་གདམས་པར་མཛད་དོ།། དེའི་ཕྱིར། ཆོས་ཆོས་བཞིན་དུ་མ་སྤྱད་ན་ཆོས་ཀྱིས་སླར་ངན་སོང་དུ་འགྲོ་བའི་རྒྱུ་བྱེད་ཅེས་དམ་པ་རྣམས་གསུངས་སོ།། ང་རྒྱལ་དང་ནི་མ་དད་སོགས་སྤང་ཏེ་ཚེ་འདིར་དང་ཚིག་དོན་ཕུན་སུམ་ཚོགས་པའི་རང་བཞིན་བསམ་གཏན་དང་། ཤེས་རབ་དང་། རྣམ་པར་གྲོལ་བའི་ཆོས་ལ་བར་དུ་གཅོད་ཅིང་ཕྱི་མར་ཡང་ཆོས་དང་མི་འཕྲད་པའི་ཉེས་པས་འཁོར་བ་མཐའ་མེད་དུ་འཁྱམས་པར་འགྱུར་བས་རབ་ཏུ་གུས་པས་སྤྱོད་ལམ་བསྡམ་ཞིང་ལེགས་པའི་ཚུལ་གྱིས་ཉན་དགོས་སོ།། མི་འཛིན་པ་རྣམ་ལྔ་སྤང་དགོས་ཏེ། དེ་ལྔ་རིམ་པར། ཚིག་སྙན་ཅིང་ལེགས་པར་རེ་ཆེད་དུ་འཛིན་ཅིང་དོན་ཟབ་མོ་ལ་རྟོག་དཔྱོད་མི་འཇུག་ན་དེས་སེམས་ལ་ཕན་མི་ཐོགས། ཚིག་གིས་ཅི་བྱ་སྙམ་དུ་ཁྱད་དུ་བསད་ནས་དོན་ཟབ་མོ་ཞེས་སྤར་ཟིན་བྱས་ཀྱང་ཚིག་ལ་མ་བརྟེན་པར་དོན་མི་འབྱུང་། དྲང་ངེས་ལྡེམ་དགོངས་ཀྱི་གསུངས་སྣ་ཚོགས་པ་བརྡ་མ་འཕྲོད་པར་བཟུང་ན་བསྟན་པའི་བབས་དང་མི་མཐུན་པ་ལ་སོགས་པའི་འགལ་འདུ་ཅན་དུ་འགྱུར། དོན་ལོག་པར་བཟུང་ན་ལོག་རྟོག་རྒྱུན་འབྱམས་ནས་རང་རྒྱུད་ཆུད་ཟ་ཞིང་བསྟན་པའི་རྐང་འདྲེན་དུ་འགྱུར་བའི་ཕྱིར་སྤང་དགོས་པ་ཡིན་ནོ།།
གཉིས། བླང་བྱའི་ཀུན་སྤྱོད་ལ། དང་པོ་འདུ་ཤེས་བཞི་བརྟེན་པ་ནི། སྡོང་པོ་བཀོད་པ་ལས། རིགས་ཀྱི་བུ་ཁྱོད་ཀྱིས་བདག་ཉིད་ལ་ནད་པའི་འདུ་ཤེས་བསྐྱེད་པར་བྱའོ།། ཆོས་ལ་སྨན་གྱི་འདུ་ཤེས་བསྐྱེད་པར་བྱའོ།། ནན་ཏན་ཉམས་སུ་ལེན་པ་ལ་ནད་ཉེ་བར་འཚོ་བའི་འདུ་ཤེས་བསྐྱེད་པར་བྱའོ།། དགེ་བའི་བཤེས་གཉེན་ལ་སྨན་པ་མཁས་པའི་འདུ་ཤེས་བསྐྱེད་པར་བྱའོ།། ཞེས་སོ།། ཆོས་ཉན་པའི་རྣལ་འབྱོར་ཕ་རོལ་དུ་ཕྱིན་པ་དྲུག་དང་བཅས་པ་ནི། ཆོས་སྤྱོད་ཐམས་ཅད་ཀྱི་མན་ངག་མངོན་པར་རྟོགས་པའི་རྒྱུད་ལས། དང་པོ་བྱང་ཆུབ་སེམས་བསྐྱེད་དེ། རང་ཉིད་སྒྲོལ་མར་བསྒོམ་བྱས་ནས། རྣ་བ་གཡས་པར་པདྨ་བསམ། སློབ་དཔོན་འཇམ་དཔལ་བསྒོམ་བྱས་ནས། བླ་མའི་ཞལ་གྱི་འོད་ཟེར་དག པདྨར་ངེས་པར་ཐིམ་པར་བྱ། འགྲོ་རྣམས་ལྷ་མོར་བསྒོམ་བྱས་ནས། ཐོན་ཁར་མི་རྟོག་སྟོང་པ་ཉིད། སྐད་ཅིག་གཉིས་ཙམ་བསྒོས་པར་བྱ། ཞེས་སྦྱོར་དངོས་རྗེས་ཀྱི་རྣམལ་འབྱོར་དང་། མེ་ཏོག་སྟན་སོགས་རབ་འབུལ་ཞིང་། ས་ཕྱོགས་སྤྱོད་ལམ་སྡོམས་པ་དང་། སྲོག་ཆགས་ཀུན་ལ་འཚེ་མི་བྱེད། བླ་མ་ལ་ནི་གསོལ་བ་འདེབས། མ་ཡེངས་བླ་མའི་གདམས་ངག་ཉན། དོགས་སེལ་ཕྱིར་ན་སྐྱོན་ཚིག་འདྲི། སྒྲོལ་མ་ཡན་ལག་དྲག་དང་ལྡན། ཞེས་པས་ཉན་པ་པོས་འཆད་པའི་སྟན་དང་། མཆོད་པ་མེ་ཏོག་སོགས་འབུལ་བ་སྦྱིན་པ། ས་ཕྱོགས་དག་པར་བྱ་བ་དང་། ལུས་ངག་ཡིད་གསུམ་གྱི་སྤྱོད་ལམ་མ་དད་པ་ལ་སོགས་པ་བསྡམས་པ་ནི་ཚུལ་ཁྲིམས། ཆོས་གྲལ་དུ་ལྷགས་པའི་འབུ་སྦྲང་སོགས་ལ་མི་འཚེ་ཞིང་ཤིག་ལ་སོགས་པའི་གནོད་པ་ཆེ་ཆུང་བཟོད་པ། ཆོས་སྟོན་པ་ལ་གསོལ་བ་འདེབས་ཤིང་ཉན་པར་བརྩོན་པ་ནི་བརྩོན་འགྲུས། སེམས་མ་ཡེངས་ཉན་ཅིང་ཐོས་པར་འཛིན་པར་ནི་བསམ་གཏན། རང་གིས་རྟོགས་པའི་དོན་ལ་དཔྱོད་པ་དང་ཐེ་ཚོམ་གྱི་གཞིར་གྱུར་བླ་མ་ལ་འདྲི་ཞིང་རྩོད་པས་རྣམ་པར་གཏན་ལ་དབབ་པ་ནི་ཤེས་རབ་སྟེ་ཕ་རོལ་དུ་ཕྱིན་པ་དྲུག་རྫོགས་པར་ལྡན་པ་དང་། འཆད་པ་ལའང་ཆོས་བསྟན་པ་ནི་སྦྱིན་པ། ཉོན་མོངས་པ་མེད་པ་ནི་ཚུལ་ཁྲིམས། ཆོས་བསྟན་པ་ལ་སྐྱོ་ངལ་དང་གནོད་འཚེ་བཟོད་པས་བཟོད་པ། སྤྲོ་བས་བརྩོན་འགྲུས། ཆོས་འཆད་པ་ལས་གཞན་དུ་མ་ཡེངས་པས་བསམ་གཏན། ཚིག་དོན་འབྱེད་པས་ཤེས་རབ་སྟེ་དྲུག་པོ་རྫོགས་པར་འགྱུར་རོ།། སྤྱོད་ལམ་གཞན་བསྟན་པ་ནི། མ་དད་པ་ལ་ཆོས་མི་བཤད། མི་ན་བཞིན་དུ་མགོ་དཀྲིས་དང་། གདུགས་དང་འཁར་བ་མཚོན་ཐོགས་དང་། མགོ་བོ་གཡོགས་པ་དག་ལ་མིན། ཞེས་པ་ལ་སོགས་པའོ།།
6 དཔོན་སློབ་གཉིས་ཀྱིས་འཆད་ཉན་བགྱི་ཚུལ།
གསུམ་པ་དཔོན་སློབ་གཉིས་ཀྱིས་འཆད་ཉན་ཇི་ལྟར་བགྱི་བའི་ཚུལ་ལ། ཆིངས་ཆེན་པོ་ལའམ་གསུམ་གྱིས་བཅིངས་ནས་འཆད་དེ། དང་པོ་ཆིངས་ཆེན་པོ་ལྔ་ནི། རྣམ་བཤད་རིག་པ་ལས། མདོ་དོན་སྨྲ་བར་འདོད་རྣམས་ལ། མན་ངག་ཅུང་ཞིག་སྦྱིན་པར་བྱ། དེ་ལ་མན་ངག་འདི་ཡིན་ཏེ། དགོས་པ་བསྡུས་པའི་དོན་བཅས་དང་མཚམས་སྦྱོར་བཅས། བརྒལ་ལན་བཅས་ཏེ་བསྙད་པར་བྱ། ཞེས་སོ།། ཆིངས་གསུམ་ནི་དཀྱུས་ཀྱི་ས་གཅོད་པ་སྟག་མོའི་མཆོངས་ལྟ་བུ། ཚིག་གི་འབྲུ་ནོན་པར་རུས་སྦལ་གྱི་ནུར་འགྲོས་ལྟ་བུ། སྐབས་ཀྱི་དོན་བསྡུ་བ་སེང་གེའི་འགྱིང་ལྟ་བུའོ།། དེ་ལྟར་ཆིངས་ཆེན་པོ་ལྔའམ་གསུམ་པོ་རྣམས་ནི་གཞུང་གི་སྐབས་དང་སྐབས་སུ་སྟོན་པར་འགྱུར་བ་དེ་དང་དེར་ཤེས་པར་བྱ་བ་ལས་རྒྱས་པར་མ་སྤྲོས་ལ། དོན་དུ་བདག་གི་བླ་མ་བཀའ་དྲིན་ཅན་ནི། བསྟན་པ་ཐམས་ཅད་འགལ་མེད་དུ་རྟོགས་ཤིང་། གཞུང་ལུགས་ཐམས་ཅད་གདམས་པར་ཤར་བས་གསར་རྙིད་མེད་པའི་བསྟན་པའི་བདག་པོ་ཉིད་དུ་གྱུར་གཤིས་གཞུང་འདི་ཇི་ལྟར་གསུངས་ན། ས་སྐྱ་པ་རྣམས་ལ་རྗེ་བཙུན་བསོད་ནམས་རྩེ་མོའི་འགྲེལ་པ་དང་། དགེ་ལྡན་པ་རྣམས་ལ་དར་ཊཱིཀ་དང་། བཀའ་བརྒྱུད་པ་རྣམས་ལ་དཔའ་བོ་གཙུག་ཕྲེང་སོགས་ཀྱི་འགྲེལ་པ་བཞིན་གསུངས་པ་དང་། རྙིང་མ་བ་རྣམས་ལ་སྔར་རྫོགས་ཆེན་ཤྲཱི་སེང་ཧ་ལ་རྙིང་མ་རང་ལུགས་བཞིན་གསུངས་ཞེས་ཐོས་ཤིང་། ཕྱིར་སུ་ཡུལ་དུས་གང་ཟག་གམ་དགོས་དབང་གིས་དངུལ་ཆུ་ཐོགས་མེད་ཀྱི་འགྲེལ་པ་གཙོར་སྟོན་གྱིས་དགོངས་པ་སྣ་ཚོགས་པར་གསུངས་པ་དང་། ཁྱད་པར་རྡོ་རྗེའི་ལུང་གིས་ཟིན་པའི་མཆོག་གླིང་རིགས་སྲས་དམ་པ་སོགས་རང་དཔོན་སློབ་ལ་ཟླ་བ་དྲུག་གི་བར་གཞུང་འདི་གསུངས་སྐབས་ཐོགས་འགྲེལ་གཙོར་བཞག་གིས་གདམས་ངག་ཉམས་ལེན་ལ་སྦྱར་བ་གང་གསུངས་རང་བློར་ངེས་པའི་ཟིན་བྲིས་སོགས་དཀྱིས་བཀོད་ཀྱི་ཚུལ་དུ་གཙོ་བོར་བྱས་ཏེ། འདིར་འཆད་པར་བྱ་བ་ལས་ལུང་སྦྱོར་སོགས་རྒྱས་སྤྲོས་མཁས་པ་ལ་ནི་མི་དགོས་ལ་ཡི་གེས་འཇིགས་ཤིང་། ལས་དང་པོ་བ་དག་འབྲུ་འགྲེལ་ཙམ་དོན་དུ་གཉེར་ཞིང་ཤེས་པར་སླ་བས་ཉམས་ཕན་ཞིག་སྙིང་ལ་བཅང་བ་ལས་སྤྲོས་པ་ལས་འཆེལ་བ་མ་བྱས་སོ།།
ཚ་བ་སྒང་ཡེ་ཆེན་དགོན་པའི་ལོ་རྒྱུས།
༡༽ ཚ་བ་ཡེ་ཆེན་དགོན་པ། དགོན་འདིའི་མིང་རྒྱས་པར་ཚ་བ་ཡེ་ཆེན་སྨིན་གྲོལ་ཐེག་མཆོག་ཆོས་གླིང་ཞེས་གསོལ་ཞིང་། ཀཾ་ཚང་གི་རིང་ལུགས་འཛིན་པའི་ཆོས་སྡེ་ཞིག་ཡིན། བོད་ཆུ་བཞི་སྒང་དྲུག་གི་ནང་ཚན་ཚ་བ་སྒང་དུ་ཆགས་ཡོད། ཀརྨ་པ་དུས་གསུམ་མཁྱེན་པའི་དངོས་སློབ་འགྲོ་མགོན་རས་ཆེན་གྱིས་ཕྱི་ལོ་ ༡༡༩༦ ཡས་མས་སུ་ཕྱག་བཏབ་ཅིང་མཚན་ལའང་ཡེ་ཆེན་རི་ཁྲོད་ཅེས་གསོལ་བར་གྲགས། ཕྱིས་སུ་གྲུབ་ཐོབ་ཀརྨ་རྣམ་རྒྱལ་སོགས་ཀྱིས་དགོན་འདིའི་སྒྲུབ་བརྒྱུད་བསྟན་པའི་རྒྱུན་ལེགས་པར་བསྐྱངས་ཤིང་།  ༡༩༠༡ ཡས་མས་སུ་ཡེ་སྤྲུལ་སྐུ་ཕྲེང་དང་པོ་གྲུབ་དབང་བསོད་ནམས་རང་གྲོལ་དང་ཀརྨ་ཡན་ལག་བཅས་ཀྱིས་གཏེར་ཆེན་མཆོག་གྱུར་གླིང་པའི་ཞལ་བཀོད་ལྟར་གཙུག་ལག་ཁང་དང་སྒྲུབ་ཁང་གསར་བཞེངས་སོགས་མཛད་དེ། དེ་སྔའི་སྦྲ་དགོན་གྱི་རྣམ་པ་ལས་ཇེ་རྒྱས་སུ་བཏང་། ཇོ་བླ་མ། སྟག་གཡག་བླ་མ་སོགས་ཀྱིས་ཀྱང་གནས་དེར་བསྟན་པའི་མཛད་འཕྲིན་བསྐྱངས།  སྐབས་དེར་དགེ་འདུན་གྱི་སྡེ་མང་དུ་ཡོད་ལ་རང་དགོན་གྱི་བླ་མས་བཏབ་པའི་ཕྱོགས་བཞི་ལ་རི་ཁྲོད་བཞི་ཡོད། གདན་ས་བར་པ་ཀརྨའི་དགོན་ནས་བླ་བསྐོས་མངགས་ཏེ་ཆོ་ག་ཆོས་སྤྱོད་སོགས་ཀརྨའི་ལུགས་ལྟར་གནང་བ་དང་། དགུ་དུས་མཆོད་དག་རྒྱས་སུ་མཆིས། ཆགས་སྤྲུལ་དྲུག་པ་ཀརྨ་ཚུལ་ཁྲིམས་རྣམ་རྒྱལ་དང་། ཀར་སྲས་ཀོང་སྤྲུལ་དཔལ་ལྡན་མཁྱེན་བརྩེ་འོད་ཟེར། འཛི་སྒར་ཀོང་སྤྲུལ་བློ་གྲོས་རབ་འཕེལ་སོགས་སྐྱེས་ཆེན་དུ་མ་ཞིག་དགོན་འདིར་ཕེབས་ཏེ་ཆོས་ཀྱི་འགྲོ་དོན་མཛད། དཔལ་རྒྱལ་དབང་ཀརྨ་པ་རིག་པའི་རྡོ་རྗེས་དགོན་འདིར་བཅའ་ཡིག་ཆེན་མོ་བསྩལ་ཅིང་ད་ལྟའང་མ་ཉམས་པར་བཞུགས། དུས་འགྱུར་སྐབས་དགོན་འདི་མིང་ཤུལ་ཙམ་གྱུར་ཀྱང་། ཡེ་སྤྲུལ་སྐུ་ཕྲེང་གཉིས་པའི་ ༡༩༨༤ ལོར་བྱམས་མགོན་ཏཱའི་སི་ཏུ་པདྨ་དོན་ཡོད་རིན་པོ་ཆེ་མཆོག་ལྟོ་ཆེན་མདའ་རུ་གདན་དྲངས་ཏེ། ས་གཞི་བྱིན་རླབས་སོགས་ཞུས་ཤིང་། གཙུག་ལག་ཁང་དང་སྒྲུབ་ཁང་སོགས་བཏབ་ནས་ ༡༩༨༧ ལོར་ཀརྨ་ཆགས་མེད་རིན་པོ་ཆེ་སྐུ་ཕྲེང་བདུན་པ་མཆོག་གཙུག་ལག་ཁང་དབུ་འབྱེད་སོགས་གནང་། ༡༩༩༡ ལོར་རྟེན་དང་བརྟེན་པར་བཅས་པ་གསར་བཞེངས་ལེགས་པར་གྲུབ་ནས། རྗེ་ཁོང་གིས་ཀཾ་ཚང་གི་ཕྱག་བཞེས་ལྟར་ཆོ་ག་ཆོས་སྤྱོད་འདུས་པ་རྣམས་ལ་བསླབས་པ་དང་། ནཱ་རོའི་སྒྲུབ་ཁང་སོགས་གསར་འཛུགས་གནང་། དུལ་མོ་ཆོས་རྗེ་རིན་པོ་ཆེ་དང་སེ་རྒྱལ་དབང་གཙོས་བླ་ཆེན་མང་པོ་གདན་དྲངས་ཏེ་སྔགས་མཛོད་དང་རིན་ཆེན་གཏེར་མཛོད་སོགས་ཀྱི་དབང་ལུང་ཚུགས།  ད་དུང་ཐོས་བསམ་མཛད་པའི་བཤད་གྲྭའི་སྲོལ་གསར་དུ་ཕྱེས་ཤིང་། མདོར་ན་རྗེ་ཁོང་གིས་བཤད་སྒྲུབ་ལས་གསུམ་གྱི་ཕྱག་ལས་གནང་སར་དགོན་འདི་དར་རྒྱས་ལེགས་པར་མཛད། ད་སྐབས་དགོན་པར་བླ་སྤྲུལ་མཁན་སློབ་བླ་གྲྭ་བརྒྱ་ཕྲག་ལྷག་བཞུགས་ཤིང་བསྟན་འགྲོའི་དོན་མཛད་བཞིན་པའོ། །